******



**Anul 2023 – numărul 21**

**22 – 26 mai**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 22 – 26 mai, 2023 3](#_Toc136240882)

[Selecție de Acte normative apărute în Monitorul Oficial al României în perioada 22 – 26 mai, 2023 4](#_Toc136240883)

[Comunicate de presă ale Guvernului României 8](#_Toc136240884)

[România continuă să înregistreze progrese semnificative în combaterea antisemitismului, xenofobiei, radicalizării și discursului instigator la ură 8](#_Toc136240885)

[Mesajul premierului Nicolae-Ionel Ciucă cu prilejul Zilei Eroilor și al sărbătorii Înălțării Domnului 9](#_Toc136240886)

[Premierul Ciucă: România mizează pe cooperarea cu investitorii canadieni pentru asigurarea energiei din surse curate și sigure, precum și pe sprijinul constant al Statelor Unite ale Americii 9](#_Toc136240887)

[Întrevederea prim-ministrului Nicolae-Ionel Ciucă cu președintele Republicii Federale Germania, Frank-Walter Steinmeier 10](#_Toc136240888)

[Întrevederea Prim-ministrului Nicolae-Ionel Ciucă cu Johannes Hahn, comisar european pentru buget și administrație 10](#_Toc136240889)

[Întrevederea prim-ministrului Nicolae-Ionel Ciucă cu Sahil Babayev, co-președintele părții azere în Comisia Mixtă Interguvernamentală de cooperare comercial-economică și tehnico-științifică România-Republica Azerbaidjan 11](#_Toc136240890)

[Informaţie Europeană 12](#_Toc136240891)

[NOUTĂȚI – Informații UTILE 12](#_Toc136240892)

[Ghidul pentru întreprinderi sociale: Clarificări necesare pentru implementarea viitoarelor proiecte 12](#_Toc136240893)

[Noi măsuri pentru accelerarea implementării proiectelor finanțate din fonduri europene, adoptate de Guvern 13](#_Toc136240894)

[Primele ghiduri de finanțare ale Programului Regional Vest vor fi lansate în luna iunie! 14](#_Toc136240895)

[Două noi instrucțiuni în cadrul Programului Operațional Competitivitate. Se aplică inclusiv acțiunilor pentru investiții 4.1.1.! 15](#_Toc136240896)

[Ministrul Dezvoltării a semnat primele contracte finanțate prin Programul Național de Investiții „Anghel Saligny” pentru rețelele de gaze 15](#_Toc136240897)

[Licitație pentru înregistrarea proprietăților din 92 de comune, cu fonduri europene 16](#_Toc136240898)

[Trei proiecte din România se află printre proiectele selectate pentru premiile „Noul Bauhaus european” 2023 16](#_Toc136240899)

[Consultări publice 17](#_Toc136240900)

[PAP 2021-2027: Ghidul privind implementarea strategiei de dezvoltare locală durabilă, lansat în consultare publică 17](#_Toc136240901)

[PNRR 18](#_Toc136240902)

[Lista proiectelor admise pentru apelul privind dotarea cu laboratoare inteligente a unităților de învățământ secundar superior, a palatelor și a cluburilor copiilor – SmartLabs 18](#_Toc136240903)

[PNRR: Notificare cu privire la apelul privind reducerea riscului de infecții nosocomiale 18](#_Toc136240904)

[Cea de-a doua rundă de atragere de fonduri în cadrul Programului Prima conectare începe mâine! 18](#_Toc136240905)

[PNRR: 83 de contracte de finanțare semnate pentru a susține cercetarea românească din diaspora 19](#_Toc136240906)

[PNRR: Listele actualizate ale ofertelor depuse în cadrul apelului privind producția de energie din surse regenerabile de energie eoliană și solară 19](#_Toc136240907)

[Conform MIPE, CE a manifestat deschidere privind modificarea reformei pensiilor așa cum a fost inclusă în PNRR 20](#_Toc136240908)

[PNRR: 18 apeluri de proiecte ar urma să se lanseze în luna iunie 22](#_Toc136240909)

[Ministerul Mediului, Apelor și Pădurilor a îndeplinit toate jaloanele din PNRR aferente cererii de plată nr. 3 22](#_Toc136240910)

[PNRR: Ghidul Solicitantului privind asigurarea infrastructurii universitare, lansat în consultare publică 23](#_Toc136240911)

[Apeluri – Finanțări 24](#_Toc136240912)

[Ministerul Culturii repornește schema de ajutor de stat pentru susținerea industriei cinematografice 24](#_Toc136240913)

[Lansarea oficială a primului apel din cadrul Programului Interreg VI-A România-Ungaria este programată la începutul lunii iunie 25](#_Toc136240914)

[Din Actualitatea Europeană 26](#_Toc136240915)

[Raportul Eurostat prezintă progresele înregistrate de UE în ceea ce privește obiectivele de dezvoltare durabilă 26](#_Toc136240916)

[Uniunea piețelor de capital: Comisia propune noi norme care să îi protejeze pe investitorii individuali din UE și să consolideze capacitatea de acțiune a acestora 28](#_Toc136240917)

[Orientări politice în cadrul semestrului european 29](#_Toc136240918)

Repere din agenda publică a conducerii Instituţiei Prefectului - Judeţul Hunedoara   
în perioada 22 – 26 mai, 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***22 mai*** |
| *Întâlnire de lucru cu primarii și secretarii generali din unitățile - administrativ teritoriale din județul Hunedoara.* | ***23 mai*** |
| *Întâlnire de lucru cu reprezentanții Organismului Intermediar Regional pentru Programe Europene Capital Uman - Regiunea Vest, mai mulți primari hunedoreni și reprezentanți ai serviciilor publice deconcentrate cu atribuții în domeniul social.* | ***24 mai*** |
| *Participare la ceremonialul public organizat cu ocazia Zilei Eroilor și Praznicului Înălțării Domnului.* | ***25 mai*** |
| *Întâlnire de lucru cu reprezentanții Sindicatului Învățământului Preuniversitar Județul Hunedoara.* | ***25 mai*** |
| *Participare la exercițiul tactic organizat de ISU Hunedoara.* | ***25 mai*** |
| *Participare la ședința Colegiului Prefectural al județului Hunedoara.* | ***26 mai*** |
| *Participare la inaugurarea noii fabrici Austrotherm de la Călan.* | ***26 mai*** |
| *Participare la Festivalul Antic AQUAE organizat la Călan.* | ***27 mai*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  22 – 26 mai, 2023

**M. Of. nr. 440/22 mai 2023**

* Nr. **125** / **19 Mai 2023**, Parlamentul României - Lege privind completarea Legii nr. 241/2005 pentru prevenirea și combaterea evaziunii fiscale.
* Nr. **126** / **19 Mai 2023**, Parlamentul României - Lege privind aprobarea Ordonanței de urgență a Guvernului nr. 101/2021 pentru modificarea art. 5 pct. IV^4 din Legea nr. 76/2002 privind sistemul asigurărilor pentru șomaj și stimularea ocupării forței de muncă, precum și pentru modificarea și completarea Legii nr. 416/2001 privind venitul minim garantat.
* Nr. **128** / **19 Mai 2023**, Parlamentul României - Lege privind aprobarea Ordonanței de urgență a Guvernului nr. 146/2022 pentru modificarea și completarea art. 19 din Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.

**M. Of. nr. 441/22 mai 2023**

* Nr. **124** / **19 Mai 2023**, Parlamentul României - Lege privind aprobarea Ordonanței Guvernului nr. 12/2022 pentru modificarea și completarea unor acte normative din domeniul transporturilor rutiere.

**M. Of. nr. 442/22 mai 2023**

* Nr. **36** / **17 Mai 2023**, Guvernul României - Ordonanță de urgență privind stabilirea cadrului general pentru închiderea programelor operaționale finanțate în perioada de programare 2014-2020.

**M. Of. nr. 443/22 mai 2023**

* Nr. **446** / **17 Mai 2023**, Guvernul României - Hotărâre pentru aprobarea notelor de fundamentare privind necesitatea și oportunitatea efectuării cheltuielilor aferente proiectelor de investiții „Dezvoltarea sistemelor de securitate pentru protecția spectrului guvernamental“ și „Creșterea rezilienței și a securității cibernetice a serviciilor de infrastructură ale furnizorilor de servicii de internet pentru autoritățile publice din România“ din cadrul componentei 7 „Transformare digitală“ din Planul național de redresare și reziliență.
* Nr. **127** / **22 Mai 2023**, Primul-Ministru - Decizie pentru acordarea autorizării pentru Societatea VODAFONE ROMANIA - S.A. privind utilizarea echipamentelor de infrastructură 5G.
* Nr. **1365** / **18 Mai 2023**, Ministerul Mediului, Apelor și Pădurilor - Ordin pentru completarea Ordinului ministrului mediului, apelor și pădurilor nr. 890/2023 privind modificarea și completarea anexei la Ordinul ministrului mediului, apelor și pădurilor nr. 2.366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru subinvestiția I1.B. „Construirea de insule ecologice digitalizate“, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune“, componenta 3. Managementul deșeurilor.
* Nr. **455** / **17 Mai 2023**, Guvernul României - Hotărâre pentru abrogarea art. 18 alin. (3) din Hotărârea Guvernului nr. 347/2016 privind stabilirea cadrului general de implementare a operațiunilor cofinanțate din Fondul European pentru Pescuit și Afaceri Maritime prin Programul operațional pentru pescuit și afaceri maritime 2014-2020 .

**M. Of. nr. 444/23 mai 2023**

* Nr. **-** / **23 Mai 2023**, - Inițiativă legislativă Proiect de lege pentru instituirea lunii iunie ca Luna identității creștine.

**M. Of. nr. 445/23 mai 2023**

* Nr. **454** / **17 Mai 2023**, Guvernul României - Hotărâre pentru modificarea și completarea Normelor metodologice de aplicare a prevederilor Ordonanței de urgență a Guvernului nr. 64/2007 privind datoria publică, aprobate prin Hotărârea Guvernului nr. 1.470/2007.

**M. Of. nr. 446/23 mai 2023**

* Nr. **130** / **22 Mai 2023**, Parlamentul României - Lege pentru aprobarea Ordonanței de urgență a Guvernului nr. 131/2021 privind modificarea și completarea unor acte normative, precum și pentru prorogarea unor termene.
* Nr. **131** / **22 Mai 2023**, Parlamentul României - Lege privind aprobarea Ordonanței de urgență a Guvernului nr. 102/2022 pentru modificarea și completarea Legii nr. 207/2015 privind Codul de procedură fiscală.
* Nr. **132** / **22 Mai 2023**, Parlamentul României - Lege pentru aprobarea Ordonanței de urgență a Guvernului nr. 20/2021 privind stabilirea unor măsuri în cadrul sistemului de asigurări sociale de sănătate în contextul evoluției situației epidemiologice determinate de răspândirea coronavirusului SARS-CoV-2, precum și pentru abrogarea unor prevederi din Ordonanța de urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr. 227/2015 privind Codul fiscal, a Legii educației naționale nr. 1/2011, precum și a altor acte normative, pentru modificarea și completarea Legii nr. 95/2006 privind reforma în domeniul sănătății și pentru modificarea Legii farmaciei nr. 266/2008.
* Nr. **133** / **22 Mai 2023**, Parlamentul României - Lege pentru aprobarea Ordonanței de urgență a Guvernului nr. 25/2022 privind unele măsuri în domeniul fondurilor europene.
* Nr. **134** / **22 Mai 2023**, Parlamentul României - Lege pentru aprobarea Ordonanței de urgență a Guvernului nr. 52/2016 privind contractele de credit oferite consumatorilor pentru bunuri imobile, precum și pentru modificarea și completarea Ordonanței de urgență a Guvernului nr. 50/2010 privind contractele de credit pentru consumatori.
* Nr. **4300** / **22 Mai 2023**, Ministerul Educației - Ordin pentru modificarea Ordinului ministrului educației nr. 5.359/2022 privind aprobarea Calendarului de administrare a evaluărilor naționale la finalul claselor a II-a, a IV-a și a VI-a în anul școlar 2022-2023.

**M. Of. nr. 447/23 mai 2023**

* Nr. **196** / **22 Mai 2023**, Ministerul Agriculturii și Dezvoltării Rurale - Ordin pentru modificarea anexelor nr. 1 și 2 la Ordinul ministrului agriculturii și dezvoltării rurale nr. 83/2023 privind aprobarea formularului-tip al cererii de plată pentru anul 2023.
* Nr. **894** / **15 Mai 2023**, Ministerul Dezvoltării, Lucrărilor Publice și Administrației - Ordin pentru modificarea reglementării tehnice „Normativ privind proiectarea, execuția și exploatarea construcțiilor pentru creșe“, indicativ NP 022-2021, aprobată prin Ordinul ministrului dezvoltării, lucrărilor publice și administrației nr. 749/2021.

**M. Of. nr. 450/24 mai 2023**

* Nr. **463** / **17 Mai 2023**, Guvernul României - Hotărâre pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027.

**M. Of. nr. 452/24 mai 2023**

* Nr. **444** / **10 Mai 2023**, Guvernul României - Hotărâre privind aprobarea Strategiei naționale pentru sport pentru perioada 2023-2032.
* Nr. **1745** / **28 Aprilie 2023**, Ministerul Investițiilor și Proiectelor Europene / Nr. **1481** / **9 Mai 2023**, Ministerul Finanțelor - Ordin pentru aprobarea Instrucțiunilor privind utilizarea formularului „Declarație privind nedeductibilitatea TVA aferente cheltuielilor efectuate în cadrul operațiunilor finanțate prin Planul național de redresare și reziliență în cadrul Mecanismului de redresare și reziliență și din fonduri publice naționale“.

**M. Of. nr. 453/24 mai 2023**

* Nr. **479** / **24 Mai 2023**, Guvernul României - Hotărâre privind aprobarea bugetului de venituri și cheltuieli pe anul 2023 pentru Societatea Uzina Mecanică Orăștie - S.A., aflată sub autoritatea Ministerului Economiei.
* Nr. **1447** / **2 Mai 2023**, Ministerul Finanțelor - Ordin pentru modificarea și completarea unor reglementări privind documentele financiar-contabile.

**M. Of. nr. 455/25 mai 2023**

* Nr. **1763** / **22 Mai 2023**, Ministerul Sănătății - Ordin pentru modificarea Normelor metodologice privind asigurarea continuității asistenței medicale primare prin centrele de permanență, aprobate prin Ordinul ministrului sănătății nr. 774/2023.

**M. Of. nr. 456/25 mai 2023**

* Nr. **473** / **24 Mai 2023**, Guvernul României - Hotărâre privind completarea Hotărârii Guvernului nr. 807/2014 pentru instituirea unor scheme de ajutor de stat având ca obiectiv stimularea investițiilor cu impact major în economie.
* Nr. **488** / **24 Mai 2023**, Guvernul României - Hotărâre privind acordarea unor ajutoare de urgență.

**M. Of. nr. 457/25 mai 2023**

* Nr. **38 / 24 Mai 2023**, Guvernul României - Ordonanță de urgență pentru modificarea și completarea unor acte normative în scopul furnizării de servicii publice electronice aferente înmatriculării vehiculelor în România.
* Nr. **39** / **24 Mai 2023**, Guvernul României - Ordonanță de urgență privind înființarea Oficiului de Film și Investiții Culturale, precum și pentru stabilirea unor măsuri instituționale referitoare la gestionarea schemei de ajutor de stat pentru sprijinirea culturii de film și producției de film în România.
* Nr. **489** / **24 Mai 2023**, Guvernul României - Hotărâre pentru modificarea și completarea Hotărârii Guvernului nr. 423/2022 privind aprobarea programelor naționale de sănătate.
* Nr. **490** / **24 Mai 2023**, Guvernul României - Hotărâre pentru modificarea Hotărârii Guvernului nr. 922/2018 privind înființarea, organizarea și funcționarea Centrului pentru Formarea Continuă în Limba Maghiară.

**M. Of. nr. 458/25 mai 2023**

* Nr. **40** / **24 Mai 2023**, Guvernul României - Ordonanță de urgență pentru modificarea și completarea Ordonanței Guvernului nr. 43/1997 privind regimul drumurilor.
* Nr. **503** / **24 Mai 2023**, Guvernul României - Hotărâre privind aprobarea scoaterii din rezervele de stat a unor cantități de produse și acordarea acestora ca ajutoare umanitare interne de urgență, cu titlu gratuit, pentru protecția populației din localitatea Aninoasa, județul Hunedoara, afectată de seisme.

**M. Of. nr. 459/25 mai 2023**

* Nr. **41** / **24 Mai 2023**, Guvernul României - Ordonanță de urgență privind transferul rețelei sanitare a Ministerului Transporturilor și Infrastructurii către alte ministere și instituții cu rețele sanitare proprii, așa cum sunt reglementate la art. 4 alin. (2) din Legea nr. 95/2006 privind reforma în domeniul sănătății.
* Nr. **42** / **24 Mai 2023**, Guvernul României - Ordonanță de urgență pentru modificarea și completarea Legii nr. 367/2022 privind dialogul social și a Legii nr. 53/2003 - Codul muncii.

**M. Of. nr. 460/25 mai 2023**

* Nr. **43** / **24 Mai 2023**, Guvernul României - Ordonanță de urgență pentru modificarea și completarea Ordonanței Guvernului nr. 57/2002 privind cercetarea științifică și dezvoltarea tehnologică.

**M. Of. nr. 461/26 mai 2023**

* Nr. **136** / **24 Mai 2023**, Parlamentul României - Lege pentru modificarea și completarea Legii nr. 678/2001 privind prevenirea și combaterea traficului de persoane, precum și pentru completarea Ordonanței de urgență a Guvernului nr. 97/2005 privind evidența, domiciliul, reședința și actele de identitate ale cetățenilor români.
* Nr. **137** / **24 Mai 2023**, Parlamentul României - Lege privind aprobarea Ordonanței Guvernului nr. 17/2022 pentru modificarea și completarea Legii nr. 263/2004 privind asigurarea continuității asistenței medicale primare prin centrele de permanență.
* Nr. **140** / **24 Mai 2023**, Parlamentul României - Lege pentru completarea art. 51 alin. (1) din Legea nr. 53/2003 - Codul muncii, pentru modificarea și completarea art. 514 din Ordonanța de urgență a Guvernului nr. 57/2019 privind Codul administrativ, precum și pentru completarea art. 94 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției.
* Nr. **142** / **24 Mai 2023**, Parlamentul României - Lege privind registrul electronic al istoricului vehiculelor rutiere înmatriculate sau înregistrate în România.

**M. Of. nr. 462/26 mai 2023**

* Nr. **507** / **24 Mai 2023**, Guvernul României - Hotărâre privind modificarea și completarea Hotărârii Guvernului nr. 1.154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune.

**M. Of. nr. 463/26 mai 2023**

* Nr. **504** / **24 Mai 2023**, Guvernul României - Hotărâre pentru aprobarea Notei de fundamentare referitoare la necesitatea și oportunitatea efectuării cheltuielilor aferente proiectului de investiții „Implementarea infrastructurii de cloud guvernamental“.
* Nr. **505** / **24 Mai 2023**, Guvernul României - Hotărâre pentru aprobarea Ghidului carierei cadrelor militare în activitate din Inspectoratul General pentru Situații de Urgență și din unitățile subordonate.

**M. Of. nr. 466/26 mai 2023**

* Nr. **46** / **26 Mai 2023**, Guvernul României - Ordonanță de urgență pentru modificarea și completarea art. 8 din Legea nr. 315/2004 privind dezvoltarea regională în România.

**1. La articolul 8, alineatul (1^1) se modifică şi va avea următorul cuprins:**

"(1^1) Agenţiile de dezvoltare regională din regiunile de dezvoltare care au în componenţa lor judeţe situate de-a lungul frontierei comune se pot asocia, formând birouri regionale pentru cooperare transfrontalieră, în scopul asigurării managementului administrativ, financiar şi tehnic al programelor de cooperare transfrontalieră. Pentru perioada de programare 2021 - 2027 se autorizează birourile regionale pentru cooperare transfrontalieră Călăraşi, Oradea şi Timişoara, prin structuri distincte din cadrul acestora, să acţioneze în regim de putere publică, exclusiv pentru activitatea de control pentru verificarea eligibilităţii cheltuielilor beneficiarilor români, pentru programele Interreg VI-A România–Bulgaria, Interreg VI-A România–Ungaria şi Interreg VI-A IPA România–Serbia, fiind asimilate, în limita acestei activităţi, autorităţilor publice, respectiv autorităţilor regionale, în scopul îndeplinirii condiţiilor instituite de dispoziţiile art. 46 alin. (8) din Regulamentul (UE) 2021/1.059 al Parlamentului European şi al Consiliului din 24 iunie 2021 privind dispoziţii specifice pentru obiectivul Cooperare teritorială europeană (Interreg) sprijinit de Fondul european de dezvoltare regională şi de instrumentele de finanţare externă, denumit în continuare Regulamentul (UE) 2021/1.059."

**2. La articolul 8, după alineatul (14) se introduce un nou alineat, alin. (15), cu următorul cuprins:**

"(15) Pentru perioada de programare 2021 - 2027, exercitarea activităţii de control pentru verificarea eligibilităţii cheltuielilor beneficiarilor români în cadrul programelor Interreg VI-A România–Bulgaria, Interreg VI-A România–Ungaria şi Interreg IPA România–Serbia se realizează de către structurile distincte din cadrul birourilor regionale pentru cooperare transfrontalieră Călăraşi, Oradea şi Timişoara, conform prevederilor art. 46 alin. (3) şi (8) din Regulamentul (UE) 2021/1.059. Actele emise în exercitarea acestei activităţi sunt asimilate actelor administrative şi pot fi contestate în condiţiile Legii contenciosului administrativ nr. 554/2004, cu modificările şi completările ulterioare."

* Nr. **45** / **26 Mai 2023**, Guvernul României - Ordonanță de urgență pentru completarea art. I din Ordonanța de urgență a Guvernului nr. 168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative.

ARTICOL UNIC

La articolul I din Ordonanţa de urgenţă a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, publicată în Monitorul Oficial al României, Partea I, nr. 1186 din 9 decembrie 2022, după alineatul (1) se introduce un nou alineat, alin. (1^1), cu următorul cuprins:

"(1^1) Prin derogare de la prevederile art. 12 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, începând cu data de 1 iunie 2023, salariile de bază ale personalului care ocupă funcţiile prevăzute în anexa nr. VIII (**FAMILIA OCUPAŢIONALĂ DE FUNCŢII BUGETARE "ADMINISTRAŢIE"**) la aceeaşi lege se stabilesc la nivelul salariilor de bază prevăzute de această lege pentru anul 2022."

* Nr. **47** / **26 Mai 2023**, Guvernul României - Ordonanță de urgență pentru modificarea și completarea Legii nr. 448/2006 privind protecția și promovarea drepturilor persoanelor cu handicap.
* Nr. **48** / **26 Mai 2023**, Guvernul României - Ordonanță de urgență privind unele măsuri în domeniul Sistemului național unic pentru apeluri de urgență.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

România continuă să înregistreze progrese semnificative în combaterea antisemitismului, xenofobiei, radicalizării și discursului instigator la ură

În contextul marcării a doi ani de la adoptarea Strategiei naționale pentru prevenirea și combaterea antisemitismului, xenofobiei, radicalizării și discursului instigator la ură, aferentă perioadei 2021-2023, Guvernul României publică Raportul anual cu privire la progresul înregistrat în implementarea acesteia.

În perioada mai 2022 – mai 2023, toate cele 36 de acțiuni principale prevăzute în Planul aferent strategiei au fost demarate, iar 27 dintre acestea au fost finalizate sau se desfășoară la parametrii calitativi doriți.

Progrese semnificative s-au înregistrat pe următoarele paliere:

•Intensificarea cooperării inter-instituționale și dinamizarea activității grupurilor de lucru interne;

•Îmbunătățirea colectării datelor referitoare la antisemitism, xenofobie, radicalizare și discurs instigator la ură;  
•Evaluarea programelor de formare profesională a ofițerilor și agenților de poliție în domeniul combaterii antisemitismului, xenofobiei, radicalizării și discursului instigator la ură;

•Evaluarea programelor școlare, universitare și de pregătire profesională care privesc domeniile relevante pentru combaterea antisemitismului, xenofobiei, radicalizării și discursului instigator la ură;

•Intensificarea implicării României în eforturile internaționale menite să combată antisemitismul, xenofobia, radicalizarea și discursul instigator la ură.

Din momentul operaționalizării Comitetului interministerial pentru monitorizarea implementării strategiei și până în prezent, au avut loc 12 reuniuni și 21 de întâlniri bilaterale cu reprezentanții ministerelor și instituțiilor care coordonează acțiuni incluse în Planul aferent strategiei, obiectivul prioritar fiind analiza procesului de implementare a acesteia, precum și identificarea celor mai bune soluții de eficientizare a activității. Activitatea comitetului a urmărit, în principal, consolidarea cooperării interinstituționale, obținerea de rezultate concrete ca urmare a materializării obiectivelor strategiei, dar și recuperarea decalajelor consemnate în Raportul anual publicat în luna mai 2022.

În perioada supusă evaluării, la 8 dintre reuniunile Comitetului interministerial, au participat specialiști renumiți în domeniul cercetării și prezervării memoriei Holocaustului, reprezentanți ai unor instituții și organizații naționale și internaționale relevante în domeniul combaterii antisemitismului și promovării vieții evreiești, membri ai Corpului diplomatic, precum și doi supraviețuitori al Holocaustului.

Referitor la întârzierile consemnate în cele două rapoarte de evaluare a strategiei naționale realizate în lunile mai și noiembrie 2022, se constată faptul că există, în continuare, acțiuni, în special în domeniul educațional, în cazul cărora termenele asumate inițial nu au fost respectate, progresul înregistrat în ultimul an în implementarea acestora fiind unul limitat. Este nevoie, așadar, de o mobilizare suplimentară și de un efort susținut din partea coordonatorilor acestor acțiuni pentru recuperarea întârzierilor, astfel încât obiectivele strategiei să fie atinse în integralitatea lor.

Demersurile viitoare privind procesul de implementare a Strategiei naționale pentru prevenirea și combaterea antisemitismului, xenofobiei, radicalizării și discursului instigator la ură vizează:

•Recuperarea întârzierilor, astfel încât, la finalul perioadei de implementare, toate cele 36 de acțiuni principale să fie finalizate, respectiv să se desfășoare la parametrii calitativi doriți;

•Elaborarea Raportului final cu privire la progresul înregistrat în implementarea Strategiei naționale;

•Elaborarea următoarei Strategii naționale pentru perioada 2024-2027.

Guvernul României reafirmă angajamentul ferm cu privire la combaterea antisemitismului, xenofobiei, radicalizării și discursului instigator la ură, prezervarea memoriei Holocaustului și susținerea educației și cercetării despre Holocaust și va continua demersurile pentru consolidarea poziției României de model regional în domeniu.

Raportul complet poate fi consultat aici: <http://bitly.ws/FtH6>

\*

Mesajul premierului Nicolae-Ionel Ciucă cu prilejul Zilei Eroilor și al sărbătorii Înălțării Domnului

”Este o zi cu o puternică semnificație istorică și religioasă deopotrivă pentru poporul român.

Tradiția de peste un secol a manifestărilor comemorative dedicate eroilor neamului în chiar ziua sfântă a Înălțării Domnului, o zi-simbol a speranței creștine, ne dă certitudinea că jertfele celor care au luptat pentru țară vor rămâne mereu în memoria colectivă, întărindu-ne încrederea că exemplul lor va motiva multe alte generații să creadă în viitor.

Eroii pe care îi omagiem astăzi, cunoscuți sau nu, trăiesc prin România pe care ne-au lăsat-o. Avem datoria să menținem țara pe drumul ales prin voința cetățenilor: drumul democrației, al respectului față de lege, față de libertățile și drepturile fundamentale.

Îi omagiem astăzi și pe eroii căzuți la datorie în misiuni desfășurate sub auspiciile organizațiilor internaționale sau ca parte a angajamentelor României alături de state aliate și partenere, în apărarea păcii și a democrației în lume.

Respectul pentru toți acești eroi este măsura respectului față de însăși România și față de viitorul nostru.

Un omagiu pios și recunoștință veșnică!

Dumnezeu să-i odihnească în pace pe toți eroii României!”

**Nicolae-Ionel Ciucă,**

**Prim-ministru al României**

\*

Premierul Ciucă: România mizează pe cooperarea cu investitorii canadieni pentru asigurarea energiei din surse curate și sigure, precum și pe sprijinul constant al Statelor Unite ale Americii

Relațiile deosebite dintre România și Canada se bazează pe colaborarea tradițională din domeniul energiei și pe valorile comune pe care le împărtășim ca membri ai Alianței Nord-Atlantice, a afirmat premierul Nicolae-Ionel Ciucă în convorbirea telefonică avută astăzi cu omologul său canadian, Justin Trudeau.

Prim-ministrul României a apreciat sprijinul oferit de Canada pentru proiectul de reabilitare a Unității 1 de la Centrala Nucleară de la Cernavodă, contribuție importantă la securitatea energetică a țării noastre și a întregii regiuni, inclusiv pentru Republica Moldova.

*”Guvernul României mizează în continuare pe cooperarea cu companiile canadiene pentru dezvoltarea programului nuclear civil și asigurarea energiei din surse curate și sigure, precum și pe sprijinul constant al Statelor Unite ale Americii”,* a afirmat premierul Nicolae-Ionel Ciucă.

Prim-ministrul Ciucă a subliniat, de asemenea, colaborarea la nivelul NATO și rolul important al Canadei în contextul războiului din Ucraina și al sprijinului oferit atât poporului ucrainean, cât și Republicii Moldova. În acest context, a adăugat că România și Europa au nevoie de parteneri de încredere și cu opinii similare pentru consolidarea Flancului Estic, pentru dezvoltarea lanțurilor de aprovizionare și cooperarea în plan economic.

 Relațiile bilaterale au noi oportunități de consolidare în domeniul economic și social, a menționat premierul Nicolae-Ionel Ciucă, context în care a adresat premierului Canadei, Justin Trudeau, invitația de a efectua o vizită în România.

\*

Întrevederea prim-ministrului Nicolae-Ionel Ciucă cu președintele Republicii Federale Germania, Frank-Walter Steinmeier

Prim-ministrul Nicolae-Ionel Ciucă s-a întâlnit cu președintele Republicii Federale Germania, Frank-Walter Steinmeier, cu prilejul vizitei de stat a acestuia în România.

Discuțiile s-au axat pe continuarea dezvoltării cooperării în plan bilateral și în contextul UE și NATO.

Cei doi demnitari au evidențiat caracterul privilegiat, cu valențe strategice, al relațiilor româno-germane, întemeiate pe un dialog politic consistent și o componentă economică solidă. Aceste relații sunt facilitate și potențate de puternicele legături interumane, în special prin contribuția comunității românești - în creștere - din Germania și cea a etnicilor germani din România.

Președintele Steinmeier și premierul Ciucă au  subliniat și importanța menținerii unității europene și euroatlantice în asigurarea sprijinului pentru Ucraina.

Șeful Executivului român a apreciat activitatea celor peste 25.000 de companii cu participație germană din România și care fac din Germania primul investitor în economia românească, cu prezență în sectoare de vârf. În context, premierul a evocat potențialul de consolidare a cooperării în domenii precum infrastructură, inclusiv în transporturi și energie, energie verde, industria hidrogenului, industria auto, agricultură și industrie alimentară, economie circulară, materii prime critice, digitalizare, cercetare și inovare, industria de apărare, industria electronică și electrotehnică, semiconductori.

Premierul Ciucă a apreciat reiterarea de către președintele federal Steinmeier a sprijinului Berlinului pentru aderarea României la Spațiul Schengen.

Elemente de context:

Vizita de stat a președintelui federal în România, în perioada 24-26 mai 2023, are loc pe fondul unei dinamici crescute a contactelor politico-diplomatice româno-germane la cel mai înalt nivel. Aceasta va contribui la consolidarea parteneriatului special, cu valențe strategice, construit între România și Germania. Totodată, va impulsiona cooperări eficiente în cele mai diverse domenii de interes pentru țările noastre - politica europeană și cea externă, domeniile economic, energetic, militar, educațional, muncă și afaceri sociale

\*

Întrevederea Prim-ministrului Nicolae-Ionel Ciucă cu Johannes Hahn, comisar european pentru buget și administrație

Prim-ministrul Nicolae-Ionel Ciucă a avut o întrevedere cu Johannes Hahn, comisarul european pentru buget și administrație. Au participat la discuție și președintele Camerei Deputaților,  Marcel Ciolacu, ministrul finanțelor, Adrian Câciu,  ministrul investițiilor și proiectelor europene, Marcel Boloș, membri ai echipelor înalților demnitari.

Discuțiile s-au concentrat asupra contextului european și pe pregătirea revizuirii Cadrului Financiar Multianual al UE (MFF 2021-2027), demers coordonat de comisarul Hahn.

Partea română și comisarul european și-au exprimat încrederea că exercițiul de revizuire al MFF va oferi răspunsuri adecvate la impactul provocărilor cu care s-a confruntat UE în contextul războiului Rusiei în Ucraina, al prețurilor  ridicate la energie, dar și la necesitatea accelerării tranziției energetice și a creșterii competitivității industriei europene. Interlocutorii au arătat, de asemenea, nevoia de identificare a unui sprijin suplimentar pentru cheltuielile aferente susținerii Ucrainei.

Oficialii români au subliniat că solidaritatea și coeziunea sunt principii cheie în perioada complexă pe care o traversează Europa. Totodată, aceștia au arătat că România dorește să fie parte a unei soluții rapide, punctuale și eficiente. Este esențial ca revizuirea actualului cadru multianual să nu afecteze implementarea proiectelor inițiate și să nu aducă atingere finanțării deja agreate a politicilor tradiționale ale UE (Coeziune și Politica Agricolă Comună).

Partea română s-a referit și la conexiunea dintre discuțiile asupra bugetului și dezbaterea în curs privind reforma Pactului de Stabilitate și Creștere. În context, a fost reiterat apelul scoaterii din calculul deficitului public a cheltuielilor pentru investiții în apărare și a ratei aferentă  dobânzilor componentei de împrumut din PNRR.

*Elemente de context:*

Vizita comisarului Hahn la București a avut loc în pregătirea discuțiilor privind revizuirea Cadrului Financiar Multianual al UE (MFF 2021-2027). În acest sens, comisarul Hahn urmează să viziteze toate statele membre, în vederea explorării principalelor mize și obiective ale acestora în perspectiva unei revizuiri a MFF la jumătatea perioadei de implementare.

În contextul implicațiilor economice ale unor evoluții recente la nivel regional și global (conflictul din Ucraina, prețurile la energie și tendința inflaționistă, sprijinirea competitivității unei industrii europene cu emisii reduse de carbon etc.), Comisia Europeană a exprimat intenția de a realiza o evaluare a stadiului implementării MFF, urmată, de propuneri de modificare țintite.

România este unul dintre principalii beneficiari ai alocărilor bugetare pentru politica de coeziune şi un beneficiar net al bugetului UE.

\*

Întrevederea prim-ministrului Nicolae-Ionel Ciucă cu Sahil Babayev, co-președintele părții azere în Comisia Mixtă Interguvernamentală de cooperare comercial-economică și tehnico-științifică România-Republica Azerbaidjan

Muncii și Protecției Sociale a Populației Republicii Azerbaidjan, prezent la București în calitate de co-președinte al părții azere în Comisia Mixtă Interguvernamentală de cooperare comercial-economică și tehnico-științifică România-Republica Azerbaidjan, pentru desfășurarea celei de-a VII-a sesiuni a acestui mecanism bilateral.

Prim-ministrul României a salutat intensificarea dialogului politic la nivel înalt ca urmare a vizitei președintelui Republicii Azerbaidjan la București (17 decembrie 2022), respectiv a vizitei președintelui României la Baku (2-3 februarie 2023), subliniind că la baza relațiilor excelente dintre cele două țări se află Parteneriatul Strategic încheiat încă din anul 2009.

Șeful Executivului a transmis mulțumirile și aprecierile Guvernului României pentru deschiderea cu care Azerbaidjan a răspuns solicitării privind asigurarea securității energetice a României – livrarea a 1 miliard mc gaze naturale, începând cu 1 aprilie 2023 – menționând că domeniul energetic al cooperării româno-azere rămâne unul de excelență. În context, a amintit importanța pentru România și Europa a unor proiecte de anvergură în acest domeniu, aflate pe agendă, precum cel al transmisiei energiei verzi din zona caspică a Azerbaidjanului (prin cablul submarin în Marea Neagră), cel al transportului suplimentar de gaze naturale sub formă lichefiată (terminalul LNG pe coasta georgiană a Mării Negre și terminalul de regazeificare la Constanța).

Premierul Nicolae-Ionel Ciucă a arătat importanța intensificării demersurilor reciproce pentru extinderea cooperării româno-azere în cât mai multe domenii de interes comun, dat fiind că potențialul real existent nu este suficient exploatat. De asemenea, a menționat că transporturile reprezintă un domeniu real de cooperare între România și Azerbaidjan, prin porturile Constanța și Baku, putând deveni ”capete de pod” ale rutei Marea Neagră-Marea Caspică în cadrul Coridorului de Mijloc de transport mărfuri între Europa de Asia.

Premierul Ciucă a încurajat prioritizarea proiectelor reale care pot fi dezvoltate și implementate între România și Republica Azerbaidjan, asigurând, în acest sens, de sprijinul deplin al părții române și a reiterat poziția României în privința soluționării conflictelor din regiune, în conformitate cu principiile consacrate ale dreptului internațional.

Prim-ministrul a urat succes desfășurării la București a lucrărilor Comisiei Mixte Interguvernamentale de cooperare comercial-economică și tehnico-științifică România-Republica Azerbaidjan.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

Ghidul pentru întreprinderi sociale: Clarificări necesare pentru implementarea viitoarelor proiecte

fonduri-structurale.ro a transmis ieri către Autoritatea de Management pentru Programul Educație și Ocupare propuneri cu privire la clarificarea și completarea unor elemente esențiale din ghidul solicitantului. Principalele noastre propuneri:

* **Extinderea grupului țintă eligibil** și eliminarea condiției ca în cadrul întreprinderilor sociale nou înființate să fie angajate doar persoane neocupate. Mai ales într-un sector aflat într-o fază incipientă de dezvoltare în țara noastră, este nevoie ca angajații să fie reprezentați și de profesioniști cu experiență
* **Stabilirea unui timeline clar** pentru îndeplinirea obligațiilor de către antreprenorii selectați. În cadrul actualelor proiecte de administrare de grant în domeniul economiei sociale, din cauza formulărilor interpretabile cu privire la îndeplinirea obligațiilor de către antreprenorii selectați (în special cu privire la momentul angajărilor și menținerea locurilor de muncă ocupate), administratorii de grant au transmis multiple solicitări de clarificări către OIR/AM
* **Eliminarea restricțiilor cu privire la procentul dedicat cheltuielilor salariale** în cadrul planurilor de afaceri selectate. În faza de start-up, în funcție de industria în care activează antreprenorul, este frecventă nevoia investiției în resursele umane care să construiască un produs/serviciu până când afacerea va ajunge în faza de a genera venituri.
* **Reformularea unui subcriteriu din grila de punctaj** care să permită selectarea administratorilor de grant cu experiență, care au asigurat procese transparente de selecție a planurilor de afaceri în trecut și care au generat interesul unui grup țintă numeros, care a validat astfel calitatea serviciilor oferite

Pentru a consulta documentul cu observații transmis către Autoritatea de Management, click [***aici***](https://www.fonduri-structurale.ro/descarca-document/64348).

[Observatii f-s.ro ghid intreprinderi sociale.pdf](https://www.fonduri-structurale.ro/descarca-document/64348)

\*

Noi măsuri pentru accelerarea implementării proiectelor finanțate din fonduri europene, adoptate de Guvern

Guvernul a adoptat, în ședința de miercuri, 24 mai 2023, o ordonanță de urgență prin care se introduc **noi reglementări în domeniul proiectelor finanțate din fonduri europene**, pentru a atrage cele 5 miliarde de euro ce mai pot fi atrase din perioada de programare 2014-2020, dar și pentru a asigura accesul rapid, facil și transparent la fondurile Politicii de Coeziune aferente perioadei 2021-2027, în valoare de 46 miliarde de euro.

„Continuăm eforturile pentru a ne asigura că România beneficiază de întregul buget aferent perioadei 2014-2020 pus la dispoziție prin politica de coeziune pentru a duce la bun sfârșit proiectele de infrastructură, care reprezintă o prioritate strategică pentru România. În acest sens, am adoptat astăzi noi reglementări care să răspundă situațiilor identificate în cursul procesului de implementare a proiectelor, astfel încât să eliminăm riscul întârzierii acestora și să ne asigurăm că cele 5 miliarde de euro pe care le mai avem la dispoziție sunt folosite pentru a îmbunătăți condițiile de viață ale românilor și pentru a sprijini economia, cu accent pe specializare inteligentă, cercetare și inovare. De asemenea, pentru perioada 2021-2027 avem perspectiva unor investiții de 46 miliarde de euro prin politica de coeziune și este obligatoriu ca reglementările aplicabile să susțină obiectivele prioritare stabilite în programele aferente acestei perioade și să asigure acces facil și transparent la fonduri. ***Avem și două modificări ce vor avea un puternic impact social***. Pe deoparte, pentru persoanele vulnerabile care au primit sprijin pentru plata facturilor la încălzire, reabilitarea termică a locuințelor se va face gratuit, fără să fie taxați în acest sens. Mai mult, vom permite accesul unităților de cult la fonduri europene pentru a permite reabilitarea patrimoniului istoric și valorificarea acestuia din fonduri europene”, a declarat ministrul Marcel Boloș.

Principalele prevederi ale ordonanței adoptate miercuri vizează:

* **Ajustarea prețurilor la proiectele de investiții** în concordanță cu evoluția prețului la materiale și utilități, pentru a elimina blocajele în implementare, prin raportare la indici anuali publicați de INS și de creșterea costului în construcții estimată de Comisia Naţională de Strategie şi Prognoză. De asemenea, pentru majorarea valorii eligibile a cheltuielilor unui proiect, beneficiarul fondurilor externe nerambursabile trebuie să utilizeze cel puțin 50% din valoarea eligibilă alocată prin contractul de finanțare;
* **Reglementarea problemelor de proprietate publică** în special pentru administratorii care dețin terenuri proprietatea statului pentru a permite autorităților publice locale să implementeze proiecte cu impact asupra calității vieții oamenilor precum cele de regenerare și mobilitate urbană.

În prezent, **trecerea imobilelor din proprietatea statului în administrarea beneficiarilo**r este un proces greoi, care poate avea o durată de până la 12 luni, iar prevederile adoptate asigură **diminuarea timpului necesar** acestor proceduri și accelerarea implementării proiectelor.

Era necesară stabilirea cadrului legal prin care imobilele proprietate a statului, trec în administrarea temporară a autorităților locale beneficiare de proiecte finanțate prin fonduri externe nerambursabile, în vederea diminuării timpului necesar acestor proceduri și a accelerării procesului de accesare și implementare proiectelor.

* **Acordarea de sprijin pentru proiectele de cercetare și transfer tehnologic**, astfel încât institutele de cercetare să aibă asigurate condițiile necesare pentru transferul rezultatelor cercetării în piață și pentru întărirea parteneriatelor cu mediul de afaceri;
* **Implementarea instrumentelor de finanțare moderne** pentru a asigura sustenabilitatea proiectelor, mai ales cele derulate de sectorul privat;
* **Accesul gratuit pentru persoanele cu dizabilități, pensionari cu venituri reduse, veterani și văduve de război** la reabilitarea termică a blocurilor de locuințe.

OUG aprobată actualizează Ordonanța de urgență a Guvernului nr. 18/2009, astfel că următoarele **tipuri de proprietari vor fi categoria celor pentru care se acorda ajutoare de natură socială, cheltuieli,** a următoarelor categorii de beneficiari:

* persoane cu handicap sau familii cu persoane cu handicap aflate în întreținere;
* persoane singure/familii care, în ultimele 3 luni anterioare efectuării anchetei sociale de către autoritatea administrației publice locale, au realizat venituri medii nete lunare pe persoană singură/membru de familie sub câștigul salarial mediu net pe economie;
* veterani de război şi soți/soții supraviețuitori/supraviețuitoare ai/ale acestora;
* pensionari, indiferent de statutul acestora, ale căror venituri medii nete lunare pe persoană singură/membru de familie sunt sub câștigul salarial mediu net pe economie;
* persoane aflate în sărăcie energetică (n.r. persoana singură/familia care, din motive de sănătate, vârstă, venituri insuficiente sau izolare față de sursele de energie, necesită măsuri de protecție socială și servicii suplimentare pentru a-și asigura cel puțin nevoile energetice minimale).

Ca urmare a solicitării includerii unităților de cult în grupul țintă eligibil pentru finanțarea unor proiecte de regenerare urbană, **s-a reglementat cadrul normativ pentru a permite accesul unităților de cult la fonduri europene pentru a reabilitarea patrimoniului istoric și valorificarea acestuia.**

Prin proiectele de regenerare urbană care vizează intervenții la nivelul unităților de cult se urmărește:

* Renovarea, consolidarea sau reabilitarea clădirilor și terenurilor publice, inclusiv reconversia funcțională a acestora, cu o atenție specială asupra reducerii riscului seismic, ameliorării performanțelor energetice, a instalațiilor și infrastructurii asociate, inclusiv prin promovarea de soluții tehnice inovative;
* Conservarea, punerea în valoare și dezvoltarea moștenirii culturale și istorice;
* Reconsiderarea mobilității urbane, îmbunătățirea accesibilității și a legăturilor cu zonele înconjurătoare.

Sursa: MIPE

\*

Primele ghiduri de finanțare ale Programului Regional Vest vor fi lansate în luna iunie!

Agenția pentru Dezvoltare Regională Vest a anunțat faptul că va publica primele opt ghiduri de finanțare până la finalul lunii iunie, etapizat, pentru următoarele intervenții regionale:

* Drumuri Județene;
* Mobilitate urbană sustenabilă;
* Sprijin pentru microîntreprinderi – apelul 1, Producție;
* Sprijin pentru microîntreprinderi – apelul 2, Servicii;
* Eficiență energetică în clădiri publice;
* Infrastructură verde;
* Universități publice;
* Eficiență energetică în clădiri rezidențiale.

Acestea vor însuma 23 de apeluri de proiecte, cu un buget total de peste 463 de milioane de euro, adică aproximativ 40% din alocarea Regiunii Vest pentru exercițiul financiar 2021-2027.

Potrivit comunicatului oficial, după publicarea ghidurilor, potențialii beneficiari vor avea la dispoziție o perioadă de timp pentru pregătirea proiectelor – o lună pentru intervențiile Drumuri Județene și Mobilitate urbană sustenabilă, respectiv două luni în cazul apelurilor destinate microîntreprinderilor, primele care vor fi lansate.

Ulterior vor putea fi depuse în sistemul MySMIS cererile de finanțare: apelurile vor fi deschise pentru depunerea proiectelor timp de o lună pentru microîntreprinderi, respectiv opt luni pentru intervențiile Drumuri Județene și Mobilitate urbană sustenabilă.

Sursa: ADR Vest

\*

Două noi instrucțiuni în cadrul Programului Operațional Competitivitate. Se aplică inclusiv acțiunilor pentru investiții 4.1.1.!

 Autoritatea de Management pentru Programul Operațional Competitivitate a publicat următoarele instrucțiuni:

* ***Instrucțiunea nr. 63*** privind instrumentele de garantare a prefinanțărilor și avansurilor acordate în cadrul proiectelor finanțate din Programul Operațional Competitivitate
* ***Instrucțiunea nr. 64*** privind implementarea proiectelor finanțate în cadrul Axei Prioritare 4 a POC – Acțiunea 4.1.1. „Investiții în activități productive” și Acțiunea 4.1.1 BIS – Investiții acordate IMM-urilor din domeniul industriei alimentare și al construcțiilor, în vederea refacerii capacității de reziliență

**Documente**

[Instrucțiunea nr. 63 privind instrumentele de garantare a prefinanțărilor și avansurilor acordate în cadrul proiectelor finanțate din Programul Operațional Competitivitate.pdf](https://www.fonduri-structurale.ro/descarca-document/64337)

[Instrucțiunea nr. 64 privind implementarea proiectelor finanțate în cadrul Axei Prioritare 4 a POC – Acțiunea 4.1.1. ”Investiții în activități productive”și Acțiunea 4.1.1 BIS.pdf](https://www.fonduri-structurale.ro/descarca-document/64336)

Sursa: MIPE

\*

Ministrul Dezvoltării a semnat primele contracte finanțate prin Programul Național de Investiții „Anghel Saligny” pentru rețelele de gaze

 Cseke Attila, ministrul Dezvoltării, Lucrărilor Publice și Administrației, a semnat luni, 22 mai 2023, primele 7 contracte pentru investiții în realizarea, extinderea și modernizarea infrastructurii de distribuție a gazelor naturale, în valoare totală de 247.292.623,48 de lei, finanțate prin Programul Național de Investiții „Anghel Saligny”.

Acestea fac parte din categoria celor 104 proiecte mature care vizează dezvoltarea rețelelor inteligente de distribuție a gazelor naturale din 164 de unități administrativ-teritoriale, depuse inițial la Ministerul Investițiilor și Proiectelor Europene (MIPE), în cadrul Programului Operațional Infrastructură Mare, dar preluate prin OUG nr. 40/2022, întrucât valoarea lor a excedat plafonul alocat POIM.

„Prin aceste 7 proiecte, vom realiza 310,12 km de conducte de gaze, care vor deservi 13.517 gospodării”, a precizat ministrul Dezvoltării, care a reamintit că 70% dintre localitățile din România nu sunt racordate la rețeaua de distribuție a gazelor naturale.

Potrivit comunicatului oficial, în perioada următoare, pe măsură ce autoritățile administrației publice locale vor depune documentația completă, se vor semna și celelalte contracte de finanțare.

Ministrul Cseke Attila a reamintit că, prin Programul „Anghel Saligny”, sunt alocate 65,5 miliarde de lei pentru extinderea și modernizarea rețelelor de drumuri, poduri, apă, canalizare și gaz.

**Documente**

[Lista contractelor semnate.xlsx](https://www.fonduri-structurale.ro/descarca-document/64330)

Sursa: MDLPA

\*

Licitație pentru înregistrarea proprietăților din 92 de comune, cu fonduri europene

 Agenția Națională de Cadastru și Publicitate Imobiliară (ANCPI) a inițiat o procedură de licitație deschisă pentru achiziționarea serviciilor de înregistrare sistematică în sistemul integrat de cadastru și carte funciară a imobilelor din 92 de unități administrativ-teritoriale (UAT), din 26 de județe. Lucrările de cadastru general sunt gratuite pentru cetățeni, finanțarea fiind asigurată din fonduri europene, prin Programul Operațional Regional 2014-2020 (POR).

ANCPI, instituție aflată în subordinea Ministerului Dezvoltării, Lucrărilor Publice și Administrației (MDLPA), a publicat, în data de 19 mai 2023, în Sistemul Electronic de Achiziții Publice (SEAP), anunțul cu numărul CN1055374 – Servicii de înregistrare sistematică în sistemul integrat de cadastru și carte funciară a imobilelor din 92 de UAT-uri, prin Programul Operațional Regional – Proiectul major privind „Creșterea gradului de acoperire și incluziune a sistemului de înregistrare a proprietăților în zonele rurale din România”.

Procedura de achiziție publică se desfășoară pe loturi, fiecare comună reprezentând un lot. Suprafața totală estimată a comunelor aferente celor 92 de loturi este de 330.705 de hectare.

Procedura va fi finalizată cu încheierea unui contract multianual/lot, iar valoarea totală estimată este de 142.914.072,76 de lei (fără TVA).

Anunțul a fost publicat și în Jurnalul Oficial al Uniunii Europene (JOUE) cu numărul 2023/S 097-302372. Astfel, la această procedură pot depune oferte toți operatorii economici din țară sau din străinătate care îndeplinesc cerințele solicitate de ANCPI. **Termenul-limită pentru depunerea ofertelor este 26 iunie 2023**.

Proiectul „Creșterea gradului de acoperire și incluziune a sistemului de înregistrare a proprietăților în zonele rurale din România” completează obiectivul Programului național de cadastru și carte funciară (PNCCF) prin realizarea lucrărilor de înregistrare sistematică în 660 de UAT-uri situate în zone rurale ale României, în suprafață de 5.758.314 de hectare. Valoarea totală a proiectului este 312.891.155 de euro, din care 265.957.482 de euro reprezintă fonduri externe nerambursabile de la Uniunea Europeană și 46.933.673 de euro – cofinanțare de la bugetul de stat.

În prezent, dintre cele 660 de comune care beneficiază de finanțare europeană, în 487 se desfășoară lucrări de înregistrare sistematică a proprietăților și alte 70 au fost finalizate.

Sursa: MDLPA

\*

Trei proiecte din România se află printre proiectele selectate pentru premiile „Noul Bauhaus european” 2023

Din peste 1.450 de candidaturi, 61 de finaliști au fost selectați pentru premiile „Noul Bauhaus european” 2023, demonstrând că există proiecte frumoase, durabile și favorabile incluziunii în întreaga UE și în Balcanii de Vest.

Printre acestea, se numără 3 proiecte depuse de solicitanții români:

* **Aplicația Legacy Recreation Center** (Strand A. New European Bauhaus Awards – Prioritizarea locurilor și oamenilor care au cea mai mare nevoie).
* **Lumen - empowering the blind** (Strand B. New European Bauhaus Rising Stars – Prioritizarea locurilor și oamenilor care au cea mai mare nevoie).
* **Sustainable skills for a NEB future** (Strand C. Noii Campioni Europeni ai Educației Bauhaus – Prioritizarea locurilor și oamenilor care au cea mai mare nevoie).

Descoperă finaliștii [***aici***](https://prizes.new-european-bauhaus.eu/finalists).

Proiectele câștigătoare vor fi alese prin votul publicului. Votarea se va încheia miercuri pe **24 mai 2023**.

Marele anunț al tuturor câștigătorilor va avea loc pe 22 iunie 2023.

Sursa: UMP Cultura

🏵🏵🏵

Consultări publice

PAP 2021-2027: Ghidul privind implementarea strategiei de dezvoltare locală durabilă, lansat în consultare publică

Direcţia Generală Pescuit - Autoritatea de Management pentru Programul Operațional pentru Pescuit și Afaceri Maritime (DGP AM POPAM) a publicat marți, 23 mai 2023, varianta consultativă a Ghidului pentru Acțiunea 3.1.2 **Sprijin pentru implementarea SDL** din cadrul Programului pentru Acvacultură și Pescuit 2021-2027.

Pentru a fi eligibil în vederea acordării finanțării pentru Prioritatea 3, trebuie să fiţi constituit ca un **grup de acţiune locală, cu personalitate juridică**, în baza O.G. nr. 26/ 2000 cu modificările și completările ulterioare, format din reprezentanți ai intereselor sociale sau economice din zonă, printre care să se regăsească cel puțin o entitate juridica din domeniul pescuitului/acvaculturii.

**Zona/teritoriul** în care se dorește punerea în aplicare a strategiilor de dezvoltare locală plasate sub responsabilitatea comunității poate acoperi porțiuni dintr-un judeţ sau din mai multe județe. Pentru a putea beneficia de finanțare nerambursabilă, teritoriul în care se implementează o strategie finanțată prin PAP trebuie să fie inclus într-o zonă de pescuit și/sau acvacultură și să întrunească cumulativ următoarele criterii:

* are o populație cuprinsă între 20.000 și 350.000 de locuitori;
* suprafața zonei trebuie să fie mai mică decât suprafața unei regiuni de nivel NUTS 3 (echivalentul unui judeţ din România, respectiv județul în care FLAG-ul are suprafața zonei cea mai mare);
* este o zonă cu un țărm marin, fluvial sau lacustru, inclusiv zona cu luciu de apă aparținând țărmului, ori incluzând iazuri, un râu sau un bazin hidrografic, care este coerentă din punct de vedere funcțional în privința aspectelor geografice, economice și sociale și în cadrul căreia activează cel puțin:
  + 25 de pescari comerciali care sunt membri în una sau mai multe organizații profesionale ori angajați în entități juridice cu licență valabilă de pescuit comercial și/sau
  + 5 unități de acvacultură, cu un total de minimum 20 angajați.

**Alocarea financiară** pentru punerea în aplicare a unei strategii de dezvoltare locală plasată sub responsabilitatea comunităţii este de maxim 2.450.000,00 Euro (FEAMPA + BN), exceptând „zona Delta Dunării”.

Cetăţenii şi institutiile interesate pot transmite opinii/propuneri/sugestii până la data de **12.06.2023 ora 14:00** pe adresele de e-mail pescuit@madr.ro și flag@madr.ro.

**Documente**

[Draft\_Ghidul\_Solicitantului\_CLLD\_PAP\_2021-2027\_final.pdf](https://www.fonduri-structurale.ro/descarca-document/64334)

Sursa: POPAM

🏵🏵🏵

PNRR

Lista proiectelor admise pentru apelul privind dotarea cu laboratoare inteligente a unităților de învățământ secundar superior, a palatelor și a cluburilor copiilor – SmartLabs

Ministerul Educației a publicat astăzi, 26 mai 2023, Lista proiectelor admise pentru apelul „Dotarea cu laboratoare inteligente a unităților de învățământ secundar superior, a palatelor și a cluburilor copiilor // SmartLabs”.

**Documente**

[Lista\_refacuta\_proiecte\_selectate\_finantare\_SmartLabs\_ME\_26\_05\_2023.pdf](https://www.fonduri-structurale.ro/descarca-document/64341)

Sursa: Ministerul Educației

\*

PNRR: Notificare cu privire la apelul privind reducerea riscului de infecții nosocomiale

Ministerul Sănătății a publicat joi, 25 mai 2023, o ***notificare*** cu privire la apelul aferent investiției specifice PNRR/2022/C12/MS/12.4/ Echipamente și materiale destinate reducerii riscului de infectii nosocomiale.

Potrivit documentului, în cadrul apelului au fost depuse 211 solicitări de finanțare. Pe data de 3 martie 2023, în urma evaluării inițiale au fost aprobate pentru finanțare 65 de obiective de investiții și a fost elaborată lista de rezervă care a cuprins 146 de solicitări de finanțare. În perioada 3 martie 2023 - 28 aprilie 2023, au fost depuse un număr de ***110 solicitări de reevaluare***, iar în urma reevaluării s-a publicat lista cu punctajele finale.

Întrucât, dintr-o eroare tehnică și a sistemului informatic, s-a transmis automat o adresă către toți cei 211 solicitanți, prin care s-a anunțat aprobarea pentru finanțare a obiectivelor de investiții depuse, Ministerul Sănătății clarifică faptul că în urma evaluării finale, urmare a contestațiilor, au fost aprobate pentru finanțare, în limita bugetului disponibil, 116 obiective de investiții și a fost elaborată lista de rezervă care cuprinde un total de 95 de solicitări.

**Documente**

[NOTIFICARE\_25.05.2023.pdf](https://www.fonduri-structurale.ro/descarca-document/64342)

[Rezultat\_contestatii\_.pdf](https://www.fonduri-structurale.ro/descarca-document/64343)

[Echipamente\_și\_materiale\_destinate\_reducerii\_riscului\_de\_infecții\_nosocomiale\_aprobate.pdf](https://www.fonduri-structurale.ro/descarca-document/64344)

[Obiective\_de\_investiții\_de\_rezervă\_\_\_PNRR\_\_\_Investiția\_specifică\_I2.4.pdf](https://www.fonduri-structurale.ro/descarca-document/64345)

Sursa: Ministerul Sănătății

\*

Cea de-a doua rundă de atragere de fonduri în cadrul Programului Prima conectare începe mâine!

 Administrația Fondului pentru Mediu a anunțat marți, 23 mai 2023, faptul că în perioada **26 mai 2023, ora 10.00 – 26 iunie 2023, ora 23.59**, în limita bugetului alocat, se desfășoară a doua rundă de atragere de fonduri în cadrul Programului „**Prima conectare la sistemul public de alimentare cu apă și canalizare**” finanțat din PNRR.

În cadrul Programului se acordă finanțare pentru realizarea țintelor cuprinse în Investiția 3 - Sprijinirea conectării populației cu venituri mici la rețelele de alimentare cu apă și/sau canalizare existente din cadrul Componentei C1: Managementul Apei și contribuie la îndeplinirea Reformei 1. Consolidarea cadrului de reglementare pentru managementul sustenabil al sectorului de apă și apă uzată și pentru accelerarea accesului populației la servicii de calitate conform directivelor europene. Măsura vizează sprijinirea familiilor și persoanelor singure cu venituri reduse (care au media veniturilor bănești nete lunare sub salariul minim brut pe țară garantat la plată pe membru de familie) pentru plata cheltuielilor de branșare/racordare la sistemul public de alimentare cu apă și/sau de canalizare

**Solicitanții**care pot depune cereri de finanțare sunt **Operatorii de servicii de utilități publice/operatorii regionali de servicii de utilități publice din sectorul de apă/apă uzată**, astfel cum sunt definiți la art. 2 lit. g) și h) din Legea 51/2006 a serviciilor comunitare de utilități publice, republicată, cu modificările și completările ulterioare. Pe lângă celelalte criterii de eligibilitate aplicabile, aceștia sunt eligibili sub condiția încheierii de parteneriate (în calitate de Lideri), cu UAT sau cu ADI.

**Suma** **alocată** sesiunii de finanțare este de 747.350.000 lei, valoare fără TVA, respectiv 889.346.500 lei,valoare cu TVA. **Valoarea maximă eligibilă** a proiectului corespunde unui cost unitar de cel mult 1.900 euro/gospodărie racordată și/sau branșată la sistemul public de alimentare cu apă şi de canalizare, fără TVA. **Rata de finanțare**acordată prin PNRR este de 100% din valoarea cheltuielilor eligibile ale proiectului fără TVA.

Cererile de finanțare se vor transmite la AFM prin aplicația informatică destinată programului care va fi disponibilă pe site-ul instituției.

Sursa: AFM

\*

PNRR: 83 de contracte de finanțare semnate pentru a susține cercetarea românească din diaspora

arți, 23 mai 2023, a avut loc ceremonia de semnare a contractelor de finanțare destinate sprijinirii sistemului național de cercetare-dezvoltare prin atragerea de resursă umană înalt specializată din străinătate, inclusiv din diaspora științifică.

La eveniment au participat doamna consilier prezidențial Diana-Loreta Păun, domnul prim-ministru Nicolae-Ionel Ciucă, ministrul Educației, Ligia Deca și ministrul Cercetării, Inovării și Digitalizării, Sebastian Burduja, alături de peste 120 de rectori, prorectori, profesori și cercetători.

Suma totală alocată este de 117 milioane euro, bani proveniți din Planul Național de Redresare și Reziliență, iar beneficiarii sunt universitățile, institutele naționale de cercetare-dezvoltare, institutele Academiei Române și alte organizații specifice din cadrul Sistemului Național de Cercetare-Dezvoltare. Banii sunt destinați cercetătorilor români din diaspora, care vor lucra îndeaproape și nemijlocit cu universitățile și cu institutele din țara noastră.

„Contractele semnate însumează 70% din suma totală pe care am prevăzut-o în PNRR pentru sprijinirea cercetătorilor români din diaspora. Aceasta este dovada faptului că, la nivelul Guvernului, am acordat prioritate cercetării românești. În acest an, am mărit bugetul pentru cercetare și inovare cu 70% și am propus ca obiectiv pentru anul viitor acordarea unui procent de 1% din PIB cercetării din România.”, a declarat premierului Nicolae-Ionel Ciucă.

Sursă: Facebook Nicolae Ionel Ciucă

\*

PNRR: Listele actualizate ale ofertelor depuse în cadrul apelului privind producția de energie din surse regenerabile de energie eoliană și solară

 Ministerul Energiei a publicat vineri, 19 mai 2023, listele provizorii actualizate ale ofertelor depuse, ordonate în funcție de punctajele obținute în cadrul apelului PNRR/2022/C6/M ENERGIE/I1./Lansarea unei proceduri de ofertare pentru proiecte de producție de energie din surse regenerabile (energie eoliană și solară).

* **Capacitate instalată 0.2 – 1 MW**

Conform informațiilor publicate, bugetul alocat acoperă aproximativ 380 de oferte depuse.

* **Capacitate instalată de peste 1 MW**

Conform informațiilor publicate, bugetul alocat acoperă aproximativ 150 de oferte depuse.

Clasamentul este provizoriu, având în vedere faptul că punctajul se realizează în funcție de elementele transmise în oferte așa cum este precizat în Ordinul nr. 145/ 10.02.2023

Documente

[Lista-ordonata-I1-02-1-MW\_19.05.2023.pdf](https://www.fonduri-structurale.ro/descarca-document/64323)

[Lista-ordonata-I1-peste-1-MW\_19.05.2023.pdf](https://www.fonduri-structurale.ro/descarca-document/64324)

Sursa: Ministerul Energiei

\*

Conform MIPE, CE a manifestat deschidere privind modificarea reformei pensiilor așa cum a fost inclusă în PNRR

Săptămâna trecută, o delegație a Ministerului Investițiilor și Proiectelor Europene, condusă de ministrul Marcel Boloș, a efectuat o vizită de lucru la Bruxelles.

Pe durata vizitei, ministrul Marcel Boloș a avut întrevederi cu comisarul pentru politică regională Elisa Ferreira, Celine Gauer, DG Task force Recovery, precum și cu reprezentanții Băncii Mondiale.

„Colaborarea foarte bună pe care am dezvoltat-o cu reprezentanții Comisiei Europene ne ajută să protejăm investițiile naționale strategice, cât și proiectele autorităților locale aflate în curs de implementare. Este în interesul ambelor părți să fie evitată dezangajarea fondurilor, dar în același timp trebuie să ne asigurăm că realizăm obiectivele fiecărui program. În ceea ce privește Politica de Coeziune, a fost un dialog constructiv în urma căruia am primit acordul de principiu pentru măsuri care vor asigura continuitatea unor proiecte de peste 10 miliarde de euro în cadrul programelor din exercițiul financiar 2021-2027. Autoritățile de Management naționale și regionale sunt cele ce se vor îngriji de modificarea viitoarelor programe, astfel încât să cuprindem proiectele care vor fi etapizate din cadrul acestui exercițiu financiar. Mai mult, avem acordul să transferăm banii acolo unde este nevoie imediată, cum este nevoia de sprijin pentru plata facturilor românilor, cât și pentru decontarea cheltuielilor efectuate pentru compensarea prețurilor la energie pentru IMM-uri. Discuții productive au fost și pentru implementarea PNRR, pentru a ne asigura că identificăm soluții pentru modificarea planului care să satisfacă ambele părți. Astfel de discuții sunt vitale pentru a obține o înțelegere mai profundă a pozițiilor, nevoilor și motivațiilor celuilalt participant. Noi suntem în punctul în care trebuie să construim încrederea că România este pregătite să realizeze reformele pe care le are în plan: reforma pensiilor speciale, reforma sistemului public de pensii, reforma privind guvernanța companiilor de stat sau reforma salarizării bugetare”, a transmis ministrul Marcel Boloș.

**Închiderea proiectelor perioadei 2014-2020**

Reprezentanții MIPE și cei ai CE au agreat modalitatea prin care se va asigura continuitatea și predictibilitatea implementării proiectelor cu finanțare europeană în următoarea perioadă de programare și instituirea prevederilor care să asigure continuitatea finanțării.

În acest sens, Guvernul, la propunerea MIPE, a aprobat o Ordonanță de urgență care reglementează cadrul general, privind măsurile, activitățile, condițiile și termenele generale care trebuie respectate de către toate structurile implicate în închiderea programelor operaționale finanțate în perioada de programare 2014-2020 din Fondul European de Dezvoltare Regională, Fondul Social European, Fondul de Coeziune și Fondul  European pentru Pescuit și Afaceri Maritime, precum și din Fondul de ajutor european pentru cele mai defavorizate persoane.

Delegația MIPE a confirmat că se lucrează intens pentru a finaliza modificarea programelor aferente cadrului financiar multianual 2021-2027, în raport cu noile decizii. Lista proiectelor va fi discutată și aprobată în Comitetele de monitorizare astfel încât modificările de programe să poată fi operate până în toamnă.

**Salvarea fondurilor europene în risc să fie dezangajate**

Pentru evitarea riscului de pierdere a banilor europeni, ministrul Marcel Boloș a obținut un acord de principiu din partea Comisiei Europene pentru ca sumele alocate din bugetul de stat pentru compensarea prețului la energie pentru IMM-uri și beneficiari prin Fondul de Tranziție Energetică să fie decontate din fonduri UE, în valoare de până la 500 milioane de euro.

Ministrul Marcel Boloș a primit acordul de principiu pentru introducerea unor măsuri excepționale de utilizare a fondurilor pentru sprijinirea IMM-urilor afectate în special de creșterea prețurilor la energie.

Modificarea propusă constă în rambursarea cheltuielilor deja efectuate/plătite prin Ministerul Energiei, de la bugetul de stat, prin Fondul de tranziție energetică, către furnizorii de energie electrică și gaze naturale în numele IMM-urilor, în baza schemei de plafonare a prețurilor stabilită de Ordonanța de urgenta a Guvernului nr. 27/2022, cu modificările și completările ulterioare. Astfel, prin reunificarea/rambursarea sumelor deja plătite de la bugetul de stat, din fonduri europene, capacitatea României de a asigura în continuare sumele necesare acoperirii costurilor suplimentare, realizate la nivelul întreprinderilor, ca urmare a creșterii prețurilor de energie.

În acest sens, se va propune crearea unei noi axe prioritare React-EU cu Ministerul Energiei ca beneficiar unic eligibil. În cadrul acestei axe prioritare, Ministerul Energiei ar urma să depună cererea de finanțare pentru a acoperi doar plățile efectuate către furnizorii de energie în numele IMM-urilor în cadrul schemei de plafonare a prețurilor. Detaliile procedurale urmează să fie stabilite cu reprezentanții CE.

Bugetul pentru noua axă prioritară va fi asigurat din fondurile React-EU neutilizate alocate în cadrul Axei Prioritare 10 cu risc de dezangajare.

**Întrevedere cu Celine Gauer, DG Task force Recovery, pe tema modificării PNRR**

Au fost discutate investițiile ce urmează să fie parte din plan, printre care:

**1. Modificări în baza circumstanțelor obiective**

Cele două părți au discutat despre condițiile necesare pentru implementarea cu succes a reformei pensiilor speciale și a reformei sistemului public de pensii.

În acest sens, CE a manifestat deschidere privind posibilitatea eliminării/înlocuirii procentului de 9,4% din PIB cu includerea unei reguli de indexare care să fie în conformitate cu obiectivele de stabilitate financiară a cheltuielilor cu pensiile, ca procent din PIB, condiționând viitoarele discuții de implementarea celor două reforme.

Reamintim că PNRR prevede modificarea formulei de calcul pentru pensiile noi și pensiile în curs de plată, pentru eliminarea inechităților. Parametrii formulei vor fi aleși cu atenție, în așa fel încât nivelul cheltuielilor cu pensiile să nu depășească 9,4 % din PIB.

În ceea ce privește reforma pensiilor speciale, noul cadru legislativ va revizui pensiile speciale și le va alinia la principiul contributivității. Ministerul Muncii și Solidarității Sociale a precizat în cadrul discuțiilor cu CE că în perioada următoare va pune la dispoziția CE propunerile care să răspundă aspectelor discutate privind implementarea reformei.

Ministerul Investițiilor și Proiectelor Europene (MIPE) a purtat aceste discuții cu reprezentanții CE după ce a solicitat coordonatorilor de reforme și investiții (CRI) să identifice în cadrul componentelor gestionate măsurile, respectiv jaloane și ținte care nu mai pot fi îndeplinite ca urmare a unor circumstanțe obiective și să furnizeze, după caz, justificările necesare.

Astfel, din analiza răspunsurilor primite, ajustarea planului din perspectiva circumstanțelor obiective va urmări următoarele direcții:

* Modificări de substanță a unor măsuri incluse în PNRR;
* Diminuarea indicatorilor cantitativi aferenți țintelor și jaloanelor cu menținerea alocării financiare pentru investiție, în urma creșterii prețurilor și/sau întreruperii lanțurilor de aprovizionare;
* Modificarea termenelor de realizare a țintelor și jaloanelor ca urmare a întârzierilor înregistrate în termenele de livrare sau în procesul desfășurării licitațiilor (ex: contestații).

Printre solicitările transmise s-au evidențiat o serie de modificări de substanță ale măsurilor incluse în plan cu impact direct asupra descrierii din CID, precum și asupra mecanismului de implementare.

**2. Capitolul REPowerEU**

Ministrul Marcel Boloș a prezentat reprezentanților Comisiei Europene propunerile de investiții și au convenit ca următoarele proiecte să fie parte din noul capitol:

* Un proiect pilot în domeniul eficienței energetice a sistemelor de irigații care include panouri solare flotante şi investiţii în echipamentele de pompare;
* Un proiect pilot pentru producerea de energie verde prin investiții în definitivarea unei amenajări hidroenergetice;
* Program de investiții în sate autonome energetic;
* Acordarea de vouchere pentru stimularea instalării panourilor fotovoltaice și a sistemelor de stocare a energiei aferente pentru clădirile rezidențiale aparținând persoanelor fizice;
* IMM-uri: Producție de energie verde pentru consum propriu, Eficiență energetică echipamente cu consumuri energetice mari și Eficiență energetică echipamente cu consumuri energetice mari;
* Eficienta energetică pentru clădirile sociale și cogenerare pentru autoritățile publice locale;
* Optimizarea rețelei de comunicații și crearea unui centru de date pentru Transelectrica.

**3. Diminuarea alocării în urma creșterii economice**

Întrucât a reușit redresarea economiei și creștere în 2021 față de 2020, Guvernul este în situația de a propune diminuarea alocării cu 2,1 miliarde euro. Nu se pierde din suma pe care trebuie să o primim din PNRR pentru că nu s-au îndeplinit reforme sau nu s-au realizat investiții.

În acest sens, pentru 21 de state membre ale UE, din perspectiva creșterii economice reale, Comisia Europeană a redus alocările aferente statelor membre, rezultând scăderi de până la 23,4% din valoarea granturilor aferente PNRR-ului inițial, cum este cazul Belgiei. În iunie 2022, pe fondul creșterii economice reale mai ridicate, în raport cu cea estimată, valoarea actualizată în conformitate cu regulamentul european, publicată de către CE pentru România a fost diminuată cu 2,1 miliarde euro, respectiv o scădere de 14,87%. De la o valoarea inițială a componentei de grant de 14,2 miliarde de euro, s-a ajuns la o valoare actualizată de 12,1 miliarde de euro.

Așadar, este o măsură ce se aplică tuturor statelor membre, dat fiind că mecanismul de Redresare și Reziliență a fost conceput pentru a sprijini investiții și reforme esențiale pentru a trece cu bine peste toate tipurile de provocări generate de criza COVID-19.

MIPE, în baza mandatului primit, a prezentat Comisiei o listă de propuneri de cheltuieli care să fie eliminate, în funcție de capacitatea de implementare a beneficiarilor. Părțile au convenit să fie eliminate cu precădere cheltuielile care nu produc eficiență pentru implementarea PNRR.

Sursa: MIPE

\*

PNRR: 18 apeluri de proiecte ar urma să se lanseze în luna iunie

Ministerul Investițiilor și Proiectelor Europene a publicat luni, 22 mai 2023, calendarul apelurilor PNRR actualizat la data de 11 mai 2023. \*Datele sunt transmise de coordonatorii de reforme și investiții și au titlu estimativ

**Documente**

[Calendarul apelurilor actualizat la data de 11.05.2023.xlsx](https://www.fonduri-structurale.ro/descarca-document/64325)

Sursa: MIPE

\*

Ministerul Mediului, Apelor și Pădurilor a îndeplinit toate jaloanele din PNRR aferente cererii de plată nr. 3

Ministerul Mediului, Apelor și Pădurilor a îndeplinit toate jaloanele din Planul Național de Redresare și Reziliență aferente celei de-a treia cereri de plată care urmează să fie transmisă Comisiei de România.

Pentru îndeplinirea jalonului 22 din Componenta 2 din PNRR - Păduri și protecția biodiversității, Guvernul a aprobat în luna octombrie a anului trecut, la propunerea Ministerului Mediului, Apelor și Pădurilor, HG-ul 1227/05.10.2022 privind Strategia Națională pentru Păduri 2030. Aceasta transpune în sectorul silvic din România Strategia Forestieră a Uniunii Europene.

Tot în cadrul Componentei 2 a fost realizat Jalonul 23 care prevede intrarea în vigoare a ordonanțelor ministeriale modificate de stabilire a normelor obligatorii pentru împădurire și reîmpădurire prevăzute în Strategia națională forestieră 2020-2030. În acest sens, au fost aprobate și publicate în Monitorul Oficial mai multe ordine de ministru:

- Ordinul Ministrului Mediului, Apelor și Pădurilor nr. 2533 din 28 Septembrie 2022 pentru aprobarea Normelor tehnice privind compoziții, scheme și tehnologii de regenerare a pădurilor și de împădurire a terenurilor degradate și a Ghidului de bune practici privind compoziții, scheme și tehnologii de regenerare a pădurilor și de împădurire a terenurilor degradate, publicat în Monitorul Oficial nr. 1000 din 14.10.2022;

- Ordinul Ministrului Mediului, Apelor și Pădurilor nr. 2536 din 28 Septembrie 2022 pentru aprobarea Normelor tehnice privind amenajarea pădurilor și a Ghidului de bune practici privind amenajarea pădurilor, publicat în Monitorul Oficial nr. 0999 din 14.10.2022;

- Ordinul Ministrului Mediului, Apelor și Pădurilor nr. 2537 din 28 Septembrie 2022 pentru aprobarea Normelor tehnice privind regenerarea pădurilor și efectuarea controlului anual al regenerărilor și a Ghidului de bune practici privind regenerarea pădurilor și efectuarea controlului anual al regenerărilor, publicat în Monitorul Oficial nr. 0995 din 13.10.2022;

- Ordinul Ministrului Mediului, Apelor și Pădurilor nr. 2535 din 28 Septembrie 2022 pentru aprobarea Normelor tehnice privind alegerea și aplicarea tratamentelor și a Ghidului de bune practici privind alegerea și aplicarea tratamentelor, publicat în Monitorul Oficial nr. 0994 din 13.10. 2022:

-Ordinul Ministrului Mediului, Apelor și Pădurilor nr. 2534 din 28 Septembrie 2022 pentru aprobarea Normelor tehnice privind îngrijirea și conducerea arboretelor și a Ghidului de bune practici privind îngrijirea și conducerea arboretelor, publicat în Monitorul Oficial nr. 0989 din 12.10.2022.

Jalonul 43 aferent Componentei C3 din PNRR – Managementul deșeurilor, a fost îndeplinit prin Hotărârea de Guvern nr. 1172/21.09.2022 de aprobare a Strategiei Naționale de Economie Circulară, document strategic definitivat cu sprijinul Technical Support Instrument (TSI) printr-un proiect al Secretariatul General al Guvernului (SGG) – Departamentul pentru Dezvoltare Durabilă, Ministerului Mediului, Apelor și Pădurilor (MMAP).

Hotărârea de guvern a fost publicată în Monitorul Oficial nr. 943 din 27.09.2022.

Jalonul 46 din Componenta 3 a fost îndeplinit prin intrarea în vigoare a actelor legislative necesare pentru operaționalizarea unei gestionări unitare a deșeurilor în conformitate cu Planul național de gestionare a deșeurilor, până în trimestrul 3 al acestui an. Astfel, au fost aprobate mai multe acte normative:

- O.U.G. 92 din 19 august 2021 privind regimul deşeurilor:

- Ordonanța de Urgență a Guvernului nr. 133/2022 pentru modificarea și completarea OUG 92/2021 privind regimul deșeurilor, precum și a Legii serviciului de salubrizare a localităților nr. 101/2006;

- Ordinul Președintelui ANRSC nr. 640 din 30 septembrie 2022 privind aprobarea Normelor Metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, publicat în Monitorul Oficial nr. 384 din 11.10.2022.

Ministerul Mediului, Apelor și Pădurilor, prin structurile de specialitate, este responsabil de implementarea țintelor aflate în responsabilitatea sa, aferente Cererii de Plată nr.3 prevăzute în cadrul Componentelor C1, C2, C3 din cadrul Planului Național de Redresare și Reziliență, aprobat în data de 29 octombrie 2021 de către Comisia Europeană.

Sursa: MMAP

\*

PNRR: Ghidul Solicitantului privind asigurarea infrastructurii universitare, lansat în consultare publică

Ministerul Educației, în calitate de coordonator de reforme și investiții finanțate prin Planul Național de Reformă și Reziliență (PNRR), a lansat vineri, 19 mai 2023, în consultare publică Ghidul Solicitantului aferent apelului de proiecte „**Asigurarea infrastructurii universitare**”, finanțat prin Planul Național de Redresare și Reziliență - Componenta C15: Educație.

**Solicitanții eligibili** prezentului apel de proiecte sunt **toate tipurile de instituţii de învăţământ superior de stat acreditate.**

**Alocarea financiară** totală pentru apelul de proiecte este de **260 de milioane de euro** din PNRR, fără TVA.

Investiția vizează:

* Construirea a 5.020 de locuri și modernizarea a 14.500 de locuri în campusuri universitare pentru a crea noi spații de recreere și lectură;
* Construirea a 3.500 de locuri și modernizarea a 3.125 de locuri în campusurile universitare pentru crearea de noi cantine;
* Construirea a 4.600 de locuri și modernizarea a 14.530 de locuri în campusuri universitare pentru a crea spații de cazare;
* Cel puțin 40% din numărul de 19.520 de spații de recreere, 6.625 de locuri de cantină și 19.130 de locuri de cazare vor fi rezervate pentru studenții din medii defavorizate.

**Observațiile și recomandările** referitoare la ghidul publicat pot fi trimise pe adresa de e-mail infrauniv@edu.gov.ro, în perioada **19.05.2023 - 01.06.2023**.

**Documente**

[PNRR - Asigurarea infrastructurii universitare.zip](https://www.fonduri-structurale.ro/descarca-document/64322)

 Sursa: Ministerul Educației

🏵🏵🏵

Apeluri – Finanțări

Ministerul Culturii repornește schema de ajutor de stat pentru susținerea industriei cinematografice

Guvernul României a adoptat ieri, 24 mai 2023, în ședința de guvern, Ordonanța de urgență privind înființarea Oficiului de Film și Investiții Culturale, precum și pentru stabilirea unor măsuri instituționale referitoare la gestionarea schemei de ajutor de stat pentru sprijinirea culturii de film și producției de film în România.

Schema reprezintă un instrument de atragere a investițiilor în domeniul producției de opere audiovizuale și se referă la:

* Înființarea Oficiului de Film și Investiții Culturale, instituție subordonată Ministerului Culturii.
* Transferul schemei de ajutor de stat pentru sprijinirea industriei cinematografice instituită prin H.G. nr. 421/2018 din administrarea Ministerului Antreprenoriatului și Turismului în administrarea Oficiului de Film și Investiții Culturale.
* Prelungirea perioadei de aplicare a legislației curente a schemei de ajutor de stat până la 31 decembrie 2024.

„Era absolut necesar să venim în sprijinul industriei cinematografice și să ne onoram promisiunea de a reporni motoarele unui sector cultural esențial pentru România. Cred că este un pas vital cel pe care l-am făcut astăzi, în contextul în care mai multe țări din regiune au scheme funcționale și atractive pentru producători. Schema de ajutor de stat s-a aflat, în mod nedrept, într-un blocaj administrativ încă din februarie 2021, iar repornirea și prelungirea acesteia vor pune din nou țara noastră pe harta destinațiilor internaționale de producție, oferind șansa profesioniștilor români să se întoarcă acasă”, a transmis ministrul Culturii, Lucian Romașcanu.

Ministerul Culturii a precizat că începând cu data de 30 septembrie 2023, Oficiul de Film și Investiții Culturale va relua analiza proiectelor depuse, va analiza rapoartele de audit și va deconta cererile de plată pentru proiectele aprobate în sesiunile 2018 – 2020.

Totodată, prin prelungirea schemei de ajutor de stat se estimează atragerea unor investiții directe în domeniul producției de opere audiovizuale, dar și în domeniile culturale conexe.

**Documente**

[Schema de ajutor de stat pentru susținerea industriei cinematografice.zip](https://www.fonduri-structurale.ro/descarca-document/64338)

Sursa: Ministerul Culturii

\*

Lansarea oficială a primului apel din cadrul Programului Interreg VI-A România-Ungaria este programată la începutul lunii iunie

 Prima reuniune a Comitetului de Monitorizare (CM) a Programului Interreg VI-A România-Ungaria a avut loc luni, 22 mai 2023, în Szeged (Ungaria).

Membrii și observatorii desemnați ai celor două delegații naționale, reprezentând atât instituții publice (centrale, regionale și locale), cât și societatea civilă (mediul academic și ONG-uri), s-au reunit pentru a decide asupra documentelor relevante menite să asigure implementarea corectă și fără probleme a Programului.

Astfel, au fost aprobate prin consens Regulamentul de Procedură al Comitetului de Monitorizare (care stabilește cadrul procedural al CM), Ghidul Solicitantului pentru Primul Apel Deschis de propuneri de proiecte (care prezintă principalele reguli pe care trebuie să le respecte solicitanții în procesul de depunere), precum și Manualul de Identitate Vizuală pentru perioada 2021-2027 (care îi sprijină pe viitorii beneficiari în îndeplinirea responsabilităților în materie de transparență și comunicare).

În perioada următoare, versiunea revizuită a Ghidului Solicitantului va fi lansată în consultare publică timp de 5 zile, după care va urma, la începutul lunii iunie, lansarea oficială a Primului Apel Deschis.

Programul are o alocare totală de 175.940.025 de euro, din care 80% (respectiv 140.752.020 de euro) este contribuția asigurată prin Fondul European de Dezvoltare Regională (FEDR), iar diferența de 35.188.005 de euro reprezintă contribuția națională de la bugetele de stat ale celor două state membre și, respectiv, de la beneficiarii de proiecte.

Programul Interreg VI-A România-Ungaria va finanța proiecte din domenii care vizează valorificarea potențialului din surse regenerabile, managementul situațiilor de urgență, protecția și conservarea naturii, a biodiversității și a infrastructurii verzi, sănătate, cultură și turism, cooperare instituțională.

Aria Programului include județele Arad, Bihor, Satu Mare și Timiș (din România) și județele Békés, Csongrád-Csanád, Hajdú-Bihar și Szabolcs-Szatmár-Bereg (din Ungaria).

Ministerul Dezvoltării, Lucrărilor Publice și Administrației este Autoritate de Management pentru Program, Ministerul Afacerilor Externe și Comerțului din Ungaria este Autoritate Națională, iar Secretariatul Comun funcționează în cadrul Biroului Regional pentru Cooperare Transfrontalieră Oradea (BRECO).

Sursa: MDLPA

🏵🏵🏵

Din Actualitatea Europeană

Raportul Eurostat prezintă progresele înregistrate de UE în ceea ce privește obiectivele de dezvoltare durabilă

Eurostat, Oficiul pentru statistică al Uniunii Europene, a publicat ieri, 24 mai, „[Dezvoltarea durabilă în Uniunea Europeană – Raport de monitorizare privind progresele înregistrate în direcția îndeplinirii ODD în contextul UE, ediția 2023](https://ec.europa.eu/eurostat/product?code=KS-04-23-184)”, care oferă, prin intermediul unor date statistice, o imagine de ansamblu asupra progreselor înregistrate în direcția îndeplinirii obiectivelor de dezvoltare durabilă (ODD) în UE. Raportul este publicat împreună cu pachetul de primăvară al semestrului european, pentru a spori relevanța acestuia pentru politici și a îndeplini astfel angajamentul actualei Comisii de a integra ODD în semestrul european, sarcină încredințată comisarului **Gentiloni**.

Raportul arată că UE a înregistrat progrese în direcția îndeplinirii majorității obiectivelor în ultimii cinci ani, în conformitate cu prioritățile Comisiei în domenii esențiale de politică, cum ar fi [Pactul verde european](https://commission.europa.eu/strategy-and-policy/priorities-2019-2024/european-green-deal_ro)[RO**•••**](https://romania.representation.ec.europa.eu/news/raportul-eurostat-prezinta-progresele-inregistrate-de-ue-ceea-ce-priveste-obiectivele-de-dezvoltare-2023-05-25_ro#modal), [Al 8-lea program de acțiune pentru mediu](https://environment.ec.europa.eu/strategy/environment-action-programme-2030_en)[EN**•••**](https://romania.representation.ec.europa.eu/news/raportul-eurostat-prezinta-progresele-inregistrate-de-ue-ceea-ce-priveste-obiectivele-de-dezvoltare-2023-05-25_ro#modal) și Planul de acțiune privind [Pilonul european al drepturilor sociale](https://ec.europa.eu/social/main.jsp?catId=1607&langId=ro#:~:text=The%20European%20Pillar%20of%20Social%20Rights%20sets%20out%2020%20key,concrete%20actions%20to%20benefit%20citizens.). Datele arată că UE a înregistrat progrese semnificative în direcția multor obiective socioeconomice, în timp ce în domeniul mediului se preconizează că progresele vor fi mai substanțiale pe măsură ce statele membre vor pune în aplicare obiectivele ambițioase ale Pactului verde european.

Pentru prima dată, raportul a analizat impactul pe termen scurt al crizelor actuale asupra ODD. Acestea includ criza energetică în contextul războiului purtat de Rusia împotriva Ucrainei și al consecințelor pandemiei. Raportul conține, de asemenea, un capitol cu o analiză îmbunătățită a efectelor negative ale consumului UE asupra restului lumii.

**Constatări principale**

Raportul arată că, în ultimii cinci ani, UE a înregistrat progrese semnificative în direcția îndeplinirii a cinci ODD și a înregistrat progrese moderate în cazul majorității celorlalte obiective. În mod concret:

* UE a înregistrat cele mai mari progrese în direcția asigurării muncii decente și a creșterii economice (ODD 8). În 2022, rata de ocupare a forței de muncă în UE a atins un nou nivel record, de 74,6 %, în timp ce rata șomajului de lungă durată în UE a scăzut la un nou nivel record.
* De asemenea, s-au înregistrat progrese semnificative în ceea ce privește obiectivele de reducere a sărăciei (ODD 1) și de îmbunătățire a egalității de gen (ODD 5). Ponderea persoanelor afectate de costurile suplimentare pentru locuință a scăzut din 2015, iar câștigurile salariale orare ale femeilor se apropie de cele ale bărbaților.
* S-au înregistrat, de asemenea, progrese satisfăcătoare în ceea ce privește reducerea inegalităților (ODD 10), asigurarea unei educații de calitate (ODD 4), promovarea păcii și a securității personale pe teritoriul UE și îmbunătățirea accesului la justiție și a încrederii în instituții (ODD 16). Diferențele de venit dintre grupurile de populație mai bogate și cele mai sărace s-au redus, iar UE este pe drumul cel bun în ceea ce privește îndeplinirea obiectivului conform căruia 45 % din populație ar trebui să aibă studii terțiare. Viața în UE a devenit mai sigură în ultimii ani, deoarece decesele cauzate de omucideri sau agresiuni și incidența percepută a infracțiunilor, a violenței și a vandalismului în cartierele europene au scăzut considerabil. În plus, UE a înregistrat progrese în direcția îndeplinirii obiectivelor în materie de sănătate și bunăstare (ODD 3), în pofida regreselor cauzate de pandemia de COVID-19, precum și în ceea ce privește inovarea și infrastructura (ODD 9).
* S-au înregistrat progrese moderate ale tendințelor în ceea ce privește consumul și producția responsabile (ODD 12), orașele și comunitățile durabile (ODD 11), viața subacvatică (ODD 14), combaterea foametei (ODD 2), apa curată și salubritatea (ODD 6) și energia accesibilă și curată (ODD 7).
* Se preconizează progrese suplimentare în ceea ce privește trei obiective – acțiunile climatice (ODD 13), viața terestră (ODD 15) și parteneriatele globale (ODD 17), pe măsură ce statele membre ale UE pun în aplicare deciziile mai ambițioase privind obiectivele de mediu stabilite la nivelul UE. În ceea ce privește acțiunile climatice (ODD 13), UE a stabilit obiective climatice foarte ambițioase și fără precedent pentru 2030 și, în comparație cu acțiunile anterioare, acestea vor necesita mai multe eforturi. UE a pus deja în aplicare măsurile de politică pentru a sprijini aceste eforturi suplimentare, în special prin intermediul pachetului „[Pregătiți pentru 55](https://www.consilium.europa.eu/ro/policies/green-deal/fit-for-55-the-eu-plan-for-a-green-transition/)[RO**•••**](https://romania.representation.ec.europa.eu/news/raportul-eurostat-prezinta-progresele-inregistrate-de-ue-ceea-ce-priveste-obiectivele-de-dezvoltare-2023-05-25_ro#modal)' ”, care include o revizuire a sistemului UE de comercializare a certificatelor de emisii (ETS) și prin Regulamentul privind partajarea eforturilor, care stabilește obiective anuale obligatorii privind emisiile de gaze cu efect de seră pentru statele membre. În domeniul energiei, UE a stabilit, de asemenea, obiective mai ambițioase pentru 2030. Aceasta înseamnă că în următorii ani, în UE se preconizează înregistrarea unor progrese mai importante și în domeniul eficienței energetice și al energiei din surse regenerabile. În ceea ce privește viața pe uscat (ODD 15), deși suprafața zonelor terestre protejate a crescut din 2013, UE continuă să se confrunte cu scăderi constante ale populațiilor de păsări comune și de fluturi de câmp. Eforturile suplimentare necesare pentru a inversa degradarea ecosistemelor sunt prevăzute în Strategia UE în domeniul biodiversității pentru 2030, în Strategia UE pentru păduri pentru 2030, lansată anul acesta, și în Strategia UE privind solul, care stabilește un obiectiv pentru 2030 privind refacerea terenurilor și a solurilor degradate și combaterea deșertificării. În ceea ce privește parteneriatele pentru obiective (ODD 17), tendința reflectă parțial efectele ciclice și, în special, creșterea datoriei publice ca urmare a crizei provocate de pandemia de COVID-19.

**Context**

Obiectivele de dezvoltare durabilă se află de mult timp în centrul procesului de elaborare a politicilor europene, fiind ferm ancorate în tratatele europene și integrate în proiectele esențiale, în politicile sectoriale și în inițiativele Comisiei von der Leyen. Agenda 2030 pentru dezvoltare durabilă și cele 17 obiective de dezvoltare durabilă (ODD) ale ei, adoptate de Organizația Națiunilor Unite (ONU) în [septembrie 2015](https://www.undp.org/sustainable-development-goals), au dat un nou impuls eforturilor globale de realizare a unei dezvoltări durabile. UE s-a angajat pe deplin să pună în aplicare Agenda 2030 și să îi atingă obiectivele, astfel cum se evidențiază în [Pactul verde european](https://ec.europa.eu/info/sites/info/files/european-green-deal-communication_en.pdf)[EN**•••**](https://romania.representation.ec.europa.eu/news/raportul-eurostat-prezinta-progresele-inregistrate-de-ue-ceea-ce-priveste-obiectivele-de-dezvoltare-2023-05-25_ro#modal) și în documentul de lucru al serviciilor Comisiei intitulat „[Îndeplinirea obiectivelor de dezvoltare durabilă ale ONU – O abordare cuprinzătoare](https://ec.europa.eu/info/sites/info/files/delivering_on_uns_sustainable_development_goals_staff_working_document_en.pdf)[EN**•••**](https://romania.representation.ec.europa.eu/news/raportul-eurostat-prezinta-progresele-inregistrate-de-ue-ceea-ce-priveste-obiectivele-de-dezvoltare-2023-05-25_ro#modal)”.

Publicația de astăzi este a șaptea dintr-o serie de exerciții anuale de monitorizare lansate de Eurostat în 2017. Ea se bazează pe setul de indicatori ai UE privind ODD, care a fost elaborat pentru a monitoriza progresele înregistrate în direcția îndeplinirii ODD în contextul UE. Raportul de monitorizare a ODD urmărește să prezinte o evaluare obiectivă a măsurii în care UE – în conformitate cu indicatorii selectați – a înregistrat progrese în direcția îndeplinirii ODD în ultimele perioade de cinci ani și de 15 ani.

Tendințele indicatorilor sunt evaluate pe baza ratei lor anuale medii de creștere din ultimii cinci ani. Pentru cei 22 de indicatori cu obiective cantitative la nivelul UE, se evaluează progresele înregistrate în direcția îndeplinirii acestor obiective. Aceste obiective există în principal în domeniul schimbărilor climatice, al biodiversității, al Pilonului european al drepturilor sociale, al consumului de energie și al educației. Toți ceilalți indicatori sunt evaluați în funcție de direcția și viteza evoluției lor.

**Informații suplimentare**

* [Dezvoltarea durabilă în Uniunea Europeană — Raport de monitorizare privind progresele înregistrate în direcția atingerii obiectivelor de dezvoltare durabilă în cadrul UE, ediția 2023](https://ec.europa.eu/eurostat/product?code=KS-04-23-184)
* [Dezvoltarea durabilă în Uniunea Europeană – anexa statistică la revizuirea voluntară a UE, ediția 2023](https://ec.europa.eu/eurostat/product?code%20KS-05-23-188)
* [Publicația interactivă „SDGs & meˮ](https://ec.europa.eu/eurostat/cache/digpub/sdgs/)
* [Instrumentul de vizualizare a „prezentării generale a ODD per țară”](https://ec.europa.eu/eurostat/cache/infographs/sdg-country-overview/)
* [Articole din „Statistici Explicate” privind dezvoltarea durabilă în UE](https://ec.europa.eu/eurostat/statistics-explained/index.php?title=Sustainable_development_in_the_European_Union)
* [Secțiune tematică dedicată indicatorilor vizând dezvoltarea durabilă în UE](https://ec.europa.eu/eurostat/web/sdi/overview)
* [Bază de date privind indicatorii vizând dezvoltarea durabilă în UE](https://ec.europa.eu/eurostat/web/sdi/database)
* Comunicarea Comisiei „[Următorii pași către un viitor european durabil – Acțiunea europeană pentru durabilitate](https://eur-lex.europa.eu/legal-content/EN/TXT/?uri=COM%3A2016%3A739%3AFIN)[EN**•••**](https://romania.representation.ec.europa.eu/news/raportul-eurostat-prezinta-progresele-inregistrate-de-ue-ceea-ce-priveste-obiectivele-de-dezvoltare-2023-05-25_ro#modal)”

Sursa: https://romania.representation.ec.europa.eu/news

\*

Uniunea piețelor de capital: Comisia propune noi norme care să îi protejeze pe investitorii individuali din UE și să consolideze capacitatea de acțiune a acestora

Comisia a adoptat astăzi un pachet privind investițiile individuale, care atribuie un rol central intereselor consumatorilor în cadrul investițiilor individuale.



Scopul propunerii Comisiei este de a le oferi investitorilor individuali (adică investitorilor „consumatori”) capacitatea de a lua decizii de investiții care să fie în concordanță cu nevoile și cu preferințele lor, asigurând totodată tratamentul echitabil și protecția adecvată a acestora. Pachetul va spori încrederea investitorilor individuali de a investi în siguranță în viitorul lor și de a profita pe deplin de uniunea piețelor de capital din UE.

Unul dintre cele trei obiective-cheie ale Comisiei din [Planul de acțiune privind uniunea piețelor de capital din 2020](https://finance.ec.europa.eu/capital-markets-union-and-financial-markets/capital-markets-union/capital-markets-union-2020-action-plan_en)[EN**•••**](https://romania.representation.ec.europa.eu/news/uniunea-pietelor-de-capital-comisia-propune-noi-norme-care-sa-ii-protejeze-pe-investitorii-2023-05-24_ro#modal) a fost acela de a crea condițiile pentru ca UE să fie un loc și mai sigur pentru investițiile pe termen lung ale cetățenilor. Pachetul de astăzi își propune să atingă acest obiectiv și să încurajeze participarea pe piețele de capital din UE, care este, în mod tradițional, mai modestă decât în alte jurisdicții, cum ar fi Statele Unite, în ciuda ratei foarte ridicate de economisire a europenilor.  Impulsionarea uniunii piețelor de capital este, totodată, o modalitate esențială prin care să se canalizeze finanțarea privată către economia noastră și să se finanțeze tranziția verde și cea digitală.

**Pachetul prezentat în detaliu**

Pachetul include măsuri ambițioase și cuprinzătoare care urmăresc:

* **Să îmbunătățească modul în care se furnizează informații investitorilor individuali cu privire la produsele și serviciile de investiții, folosind modalități mai pertinente și mai standardizate**, prin adaptarea normelor privind publicarea de informații la era digitală și la preferințele tot mai marcate pentru sustenabilitate ale investitorilor;
* **Să asigure o mai mare transparență** și comparabilitate a costurilor, impunând utilizarea unei prezentări standard și a unei terminologii privind costurile. În acest fel, se va garanta că produsele de investiții aduc **rentabilitate reală** investitorilor individuali;
* Să asigure faptul că toți clienții obișnuiți beneficiază cel puțin o dată pe an de **o imagine clară a performanței investiționale a portofoliului lor**;
* **Să rezolve potențialele conflicte de interese referitoare la distribuția produselor de investiții** prin interzicerea stimulentelor pentru vânzările „exclusiv de executare” (și anume, cele pentru care nu se oferă consiliere) și prin asigurarea faptului că serviciile de consiliere financiară furnizate sunt aliniate la interesele investitorilor individuali. Vor fi introduse, de asemenea, garanții mai stricte și o mai mare transparență pentru situațiile în care se acceptă stimulentele;
* **Să îi protejeze pe investitorii individuali de practicile comerciale înșelătoare** asigurând faptul că intermediarilor financiari (și anume, consilierilor) le revine întreaga responsabilitate pentru utilizarea (și utilizarea abuzivă) a comunicărilor lor cu caracter publicitar, **inclusiv în cazul în care acestea se fac prin intermediul platformelor de comunicare socială** sau prin intermediul celebrităților sau al altor părți terțe care sunt remunerate de către aceștia sau primesc stimulente financiare din partea acestora;
* **Să mențină standarde înalte de calificare profesională pentru consultanții financiari;**
* **Să le ofere consumatorilor mijloacele necesare pentru a lua decizii financiare mai judicioase**, încurajând statele membre să pună în aplicare măsuri naționale care pot sprijini alfabetizarea financiară a cetățenilor, indiferent de vârstă ori de mediul lor social și educațional;
* **Să reducă sarcinile administrative și să îmbunătățească accesibilitatea produselor și a serviciilor** pentru investitorii individuali experimentați, prin asigurarea unei mai mari proporționalități a criteriilor de eligibilitate pentru accesul la profesia de investitor profesional;
* **Să consolideze cooperarea în materie de supraveghere** pentru ca autorităților naționale competente și autorităților europene de supraveghere să le fie mai ușor să se asigure că normele sunt aplicate în mod corespunzător și eficace, precum și în mod coerent în întreaga UE și să combată în comun frauda și malpraxisul.

Pachetul de astăzi are un domeniu de aplicare amplu și privește întregul parcurs de investiții al consumatorului. Pachetul cuprinde o directivă de modificare, care revizuiește normele existente prevăzute în Directiva privind piețele instrumentelor financiare (MiFID II), în Directiva privind distribuția de asigurări (IDD), în Directiva privind organismele de plasament colectiv în valori mobiliare (OPCVM), în Directiva privind administratorii fondurilor de investiții alternative (DAFIA) și în Directiva privind accesul la activitate și desfășurarea activității de asigurare și de reasigurare (Solvabilitate II), precum și un regulament de modificare, care revizuiește Regulamentul privind pachetele de produse de investiții individuale structurate și bazate pe asigurări (PRIIP).

**Context**

Normele privind protecția investitorilor sunt în prezent conținute în mai multe instrumente legislative sectoriale specifice, inclusiv MiFID, Regulamentul PRIIP, Directiva OPCVM, DAFIA, Solvabilitate II și IDD. Normele pot fi diferite în funcție de instrumentul financiar vizat și pot fi uneori inconsecvente, ceea ce face ca cerințele cumulative să creeze confuzie în rândul investitorilor individuali. În același timp, digitalizarea a antrenat schimbări în modelele de distribuție și a dus la apariția unor noi forme de comercializare a instrumentelor financiare către clienții obișnuiți.

În ultimii trei ani, Comisia a acumulat o bază de date factuale pe care și-a întemeiat propunerile de astăzi, printre care se numără un studiu aprofundat care analizează problemele-cheie cu care se confruntă investitorii individuali (obligația publicării de informații, consiliere, stimulente, adecvare), exerciții ample de consultare publică, cereri de aviz din partea autorităților europene de supraveghere și numeroase contacte cu părțile interesate.

**Informații suplimentare**

[Întrebări și răspunsuri](https://ec.europa.eu/commission/presscorner/detail/en/qanda_23_2869)[EN**•••**](https://romania.representation.ec.europa.eu/news/uniunea-pietelor-de-capital-comisia-propune-noi-norme-care-sa-ii-protejeze-pe-investitorii-2023-05-24_ro#modal)

[Fișa informativă](https://ec.europa.eu/commission/presscorner/detail/en/fs_23_2885)[EN**•••**](https://romania.representation.ec.europa.eu/news/uniunea-pietelor-de-capital-comisia-propune-noi-norme-care-sa-ii-protejeze-pe-investitorii-2023-05-24_ro#modal)

[Texte legislative](https://finance.ec.europa.eu/publications/retail-investment-package_en)[EN**•••**](https://romania.representation.ec.europa.eu/news/uniunea-pietelor-de-capital-comisia-propune-noi-norme-care-sa-ii-protejeze-pe-investitorii-2023-05-24_ro#modal)

***Sursa: https://romania.representation.ec.europa.eu/news***

\*

Orientări politice în cadrul semestrului european

Orientări de politică în cadrul semestrului european: susținerea reformelor și a investițiilor pentru a asigura prosperitatea, competitivitatea, echitatea și reziliența UE pe termen lung.

[**Recomandările specifice pentru România sunt disponibile aici.**](https://commission.europa.eu/system/files/2023-05/COM_2023_623_1_EN.pdf)[EN**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

În cadrul **pachetului de primăvară al semestrului european** 2023, Comisia oferă astăzi, 24 mai, statelor membre orientări pentru a **construi o economie solidă și adaptată exigențelor viitorului**, care să asigure competitivitatea și prosperitatea pe termen lung pentru toți, în contextul unui mediu geopolitic dificil. Pentru aceasta, este necesară o **abordare integrată** **în toate domeniile de politică**: promovarea unui mediu durabil, a productivității, a echității și a stabilității macroeconomice. Semestrul european oferă cadrul de coordonare a politicilor în acest scop, integrând punerea în aplicare a Mecanismului de redresare și reziliență (MRR) și a programelor politicii de coeziune. Ciclul semestrului european oferă, de asemenea, rapoarte actualizate privind progresele înregistrate în direcția **îndeplinirii obiectivelor de dezvoltare durabilă** în toate statele membre.

**Perspective mai bune în contextul unor provocări ce persistă**

Economia europeană continuă să dea dovadă de **reziliență** într-un**context mondial dificil**.

Scăderea prețurilor la energie, reducerea constrângerilor legate de aprovizionare și o piață puternică a forței de muncă au susținut o creștere moderată în primul trimestru al anului 2023, eliminând temerile legate de o recesiune. În același timp, deși inflația continuă să scadă, inflația de bază s-a consolidat, ceea ce a determinat înăsprirea în continuare a condițiilor financiare.

Potrivit [previziunilor economice din primăvara anului 2023](https://ec.europa.eu/commission/presscorner/detail/ro/ip_23_2723)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal), economia UE va crește cu 1,0 % în 2023 și cu 1,7 % în 2024. Inflația în UE este estimată la 6,7 % în 2023 și la 3,1 % în 2024.

Creșterea ocupării forței de muncă este estimată la 0,5 % în acest an, după care ar urma să scadă la 0,4 % în 2024. Se preconizează că rata șomajului va rămâne cu puțin peste 6 %.

**Punerea în aplicare eficace a Mecanismului de redresare și reziliență și a politicii de coeziune: factori determinanți pentru o economie a UE solidă și adaptată exigențelor viitorului**

La doi ani de la punerea sa în aplicare, Mecanismul de redresare și reziliență – aflat în centrul planului de redresare [NextGenerationEU](https://ec.europa.eu/commission/presscorner/detail/ro/ip_23_1668)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal) pentru Europa în valoare de 800 de miliarde EUR – continuă să accelereze tranziția verde și digitală echitabile și favorabile incluziunii în fiecare stat membru, consolidând reziliența UE în ansamblu. Semestrul european integrează punerea în aplicare a Mecanismului de redresare și reziliență și a programelor politicii de coeziune într-un mod complementar și oferă statelor membre orientări de politică privind principalele provocări economice și sociale.

Cu toate planurile naționale de redresare și reziliență întocmite și cu 24 de cereri de plată prelucrate până în prezent, **Comisia a efectuat plăți de peste 152 de miliarde EUR** în cadrul mecanismului pentru punerea în aplicare cu succes a principalelor reforme și investiții. Statele membre ar trebui să **continue** **ritmul implementării planurilor** lor și să **treacă** la **implementarea rapidă a programelor politicii de coeziune**. Statele membre ar trebui să își continue progresele în ceea ce privește decarbonizarea economiei și a bazei industriale a UE, să abordeze deficitul de forță de muncă și neconcordanța de competențe, să sprijine crearea de locuri de muncă de calitate, să intensifice cercetarea și inovarea și să creeze condițiile necesare pentru a asigura prosperitatea, competitivitatea, echitatea și reziliența UE pe termen lung. Includerea capitolelor privind **REPowerEU** în planurile statelor membre, pentru care s-a alocat finanțare suplimentară, va contribui la abordarea provocărilor cu care se confruntă UE în materie de securitate energetică și va accelera tranziția către aprovizionarea cu energie curată și o economie cu zero emisii nete.

**Recomandări specifice adresate statelor membre pentru a sprijini tranziția verde și cea digitală și pentru a spori competitivitatea**

**Rapoartele de țară** pentru 2023 fac un bilanț al provocărilor socioeconomice specifice din fiecare stat membru, inclusiv al celor legate de dubla tranziție verde și digitală și de competitivitate, și prezintă măsura în care acestea sunt abordate în planurile de redresare și reziliență ale țărilor. Comisia propune **recomandări specifice fiecărei țări** pentru a oferi statelor membre orientări privind modalitatea de a face față principalelor provocări economice și sociale care nu sunt abordate decât parțial sau deloc în planurile lor de redresare și reziliență. Aceste recomandări vor contribui, de asemenea, la punerea în aplicare a [Planului industrial din cadrul Pactului verde](https://ec.europa.eu/commission/presscorner/detail/ro/ip_23_510)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal).

Recomandările specifice fiecărei țări sunt distribuite în patru tronsoane:

* o recomandare privind **politica bugetară**, incluzând reformele bugetar-structurale, după caz;
* o recomandare de a continua sau de a accelera **implementarea planurilor naționale de redresare și reziliență**, inclusiv revizuirea acestora și integrarea capitolelor privind REPowerEU, ținând seama de potențialele riscuri de implementare specifice fiecărei țări, și de a **pune în aplicare rapid programele adoptate în cadrul politicii de coeziune**;
* o recomandare actualizată și mai specifică privind **politica energetică**, în conformitate cu obiectivele planului REPowerEU; precum și
* după caz, o recomandare suplimentară privind **provocările structurale** nesoluționate și/sau nou apărute.

**Orientări bugetare**

Întrucât perioada în care a fost în vigoare clauza derogatorie generală s-a încheiat, Comisia furnizează din nou **recomandări cuantificate și diferențiate specifice fiecărei țări privind politica bugetară**.

* Statele membre care și-au atins obiectivul bugetar pe termen mediu (ținta bugetară stabilită pentru fiecare țară în cadrul Pactului de stabilitate și de creștere), pe baza previziunilor din primăvara anului 2023, sunt invitate să **mențină o poziție bugetară solidă** în 2024.
* Tuturor celorlalte state membre li se solicită să urmeze o **politică bugetară prudentă**, în special prin limitarea creșterii nominale a cheltuielilor primare nete finanțate la nivel național în 2024.
* Toate statele membre ar trebui să **mențină investițiile finanțate la nivel național** și să **asigure absorbția eficace** a fondurilor **din cadrul Mecanismului de redresare și reziliență** și a altor fonduri ale UE, în special pentru a favoriza tranziția verde și cea digitală.
* Toate statele membre ar trebui să **elimine treptat măsurile de sprijinire a energiei** în vigoare până la sfârșitul anului 2023. În cazul în care noi creșteri ale prețurilor la energie ar impune adoptarea unor măsuri de sprijin, acestea ar trebui să vizeze protejarea gospodăriilor și a întreprinderilor vulnerabile, să fie realizabile din punct de vedere financiar și să mențină stimulentele pentru economisirea energiei.
* **Pentru perioada de după 2024**, statele membre ar trebui să urmărească în continuare o strategie bugetară pe termen mediu de **consolidare treptată și sustenabilă**, combinată cu **investiții și reforme** care să favorizeze un nivel mai ridicat de creștere sustenabilă, pentru a atinge o **poziție bugetară prudentă pe termen mediu**.

**Raportul referitor la respectarea criteriilor privind deficitul și datoria prevăzute în tratat**

Comisia a întocmit un **raport** în temeiul **articolului 126 alineatul (3)** din Tratatul privind funcționarea UE pentru **16 state membre**: Belgia, Bulgaria, Cehia, Germania, Estonia, Spania, Franța, Italia, Letonia, Ungaria, Malta, Austria, Polonia, Slovenia, Slovacia și Finlanda. Scopul acestui raport este de a evalua respectarea de către statele membre a criteriilor privind deficitul și datoria prevăzute în tratat.

Raportul constată că **Belgia, Bulgaria, Cehia, Germania, Estonia, Spania, Franța, Italia, Letonia, Ungaria, Malta, Polonia, Slovenia și Slovacia nu respectă criteriul privind deficitul**.

Luând în considerare toți factorii relevanți, raportul constată că **Franța, Italia și Finlanda nu respectă criteriul privind datoria**. Cu toate acestea, Comisia consideră că respectarea criteriului de referință privind reducerea datoriei nu este justificată în condițiile economice predominante.

Comisia va propune Consiliului lansarea, în primăvara anului 2024, a unor proceduri de deficit excesiv bazate pe deficit, ținând cont de datele privind execuția bugetară pentru 2023.

**Abordarea dezechilibrelor macroeconomice**

Comisia a evaluat existența unor dezechilibre macroeconomice în cazul celor **17 state membre** selectate pentru bilanțuri aprofundate în Raportul privind mecanismul de alertă pentru 2023:

* **Cipru** se confruntă cu **dezechilibre**, după ce s-a confruntat cu dezechilibre excesive până în 2022, având în vedere că vulnerabilitățile legate de datoria privată, publică și externă s-au redus în ansamblu, dar rămân un motiv de îngrijorare.
* Se constată în prezent că **Ungaria** se confruntă cu **dezechilibre**. Riscurile prezintă o tendință descrescătoare, iar dezechilibrele pot deveni excesive în viitor dacă nu se iau de urgență măsuri de politică.
* **Germania**, **Spania**, **Franța**, **Țările de Jos**, **Portugalia**, **România** și **Suedia** se confruntă în continuare cu **dezechilibre**.

În rândul țărilor afectate de dezechilibre macroeconomice, riscurile din România prezintă o tendință descrescătoare, iar dezechilibrele pot deveni excesive în viitor dacă nu se iau de urgență măsuri de politică. Pe de altă parte, vulnerabilitățile se reduc în Germania, Spania, Franța și Portugalia, astfel încât, dacă aceste tendințe continuă anul viitor, s-ar justifica o decizie privind absența dezechilibrelor.

* **Grecia** și **Italia** continuă să se confrunte cu **dezechilibre excesive**, dar vulnerabilitățile lor par să se reducă, inclusiv datorită progreselor înregistrate în materie de politici.
* S-a constatat că **Cehia**, **Estonia**, **Letonia**, **Lituania**, **Luxemburg** și **Slovacia** **nu se confruntă cu dezechilibre**, vulnerabilitățile părând să fie, în general, limitate în prezent.

**Rapoarte privind supravegherea ulterioară aplicării programului**

Supravegherea ulterioară aplicării programului evaluează situația economică, bugetară și financiară a statelor membre care au beneficiat de programe de asistență financiară din perspectiva capacității lor de rambursare. Rapoartele privind supravegherea ulterioară aplicării programului pentru **Irlanda, Grecia, Spania, Cipru și Portugalia** concluzionează că toate cele cinci state membre **își păstrează capacitatea de a-și rambursa datoria**.

**Orientările pentru politicile de ocupare a forței de muncă**

Comisia propune **orientări pentru politicile de ocupare a forței de muncă ale statelor membre în 2023**. Aceste orientări stabilesc **priorități comune** pentru politicile naționale sociale și de ocupare a forței de muncă, pentru a le face mai echitabile și mai favorabile incluziunii. Orientările actuale, adoptate în noiembrie 2022, reflectă deja mediul post-COVID și războiul de agresiune al Rusiei împotriva Ucrainei. Acesta este motivul pentru care Comisia propune ca actualele orientări pentru politicile de ocupare a forței de muncă să continue să se aplice și în 2023.

În plus, orientările fac trimitere la **inițiative politice recente**. Orientările fac trimitere, de asemenea, la [Anul european al competențelor](https://year-of-skills.europa.eu/index_en)[EN**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal), care oferă un nou impuls pentru implicarea partenerilor și mobilizarea de fonduri cu scopul de a aborda deficitul de competențe și de forță de muncă. Ca ultim punct, Comisia subliniază importanța **monitorizării progreselor** înregistrate în direcția îndeplinirii [obiectivelor principale ale UE pentru 2030](https://ec.europa.eu/commission/presscorner/detail/ro/ip_22_3782)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal) și a contribuției la obiectivele naționale în domeniul locurilor de muncă, al competențelor și al reducerii sărăciei.

**Etapele următoare**

Comisia invită Eurogrupul și Consiliul să discute pachetul și să aprobe orientările prezentate astăzi. Comisia așteaptă cu interes să poarte un dialog constructiv cu Parlamentul European cu privire la conținutul acestui pachet și la fiecare etapă ulterioară a ciclului semestrului european.

**Informații suplimentare**

[Întrebări și răspunsuri referitoare la pachetul de primăvară al semestrului european 2023](https://ec.europa.eu/commission/presscorner/detail/en/qanda_23_2873)[EN**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

Semestrul european, pachetul de primăvară - [documente](https://commission.europa.eu/publications/2023-european-semester-spring-package_en)[EN**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[Planul industrial din cadrul Pactului verde european](https://ec.europa.eu/commission/presscorner/detail/ro/ip_23_510)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[Competitivitatea UE după 2030: perspectiva cu ocazia celei de a 30-a aniversări a pieței unice](https://ec.europa.eu/commission/presscorner/detail/ro/ip_23_1668)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[Propuneri privind noi norme de guvernanță economică adaptate exigențelor viitorului](https://ec.europa.eu/commission/presscorner/detail/ro/ip_23_2393)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[Planul REPowerEU](https://ec.europa.eu/commission/presscorner/detail/ro/IP_22_3131)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[NextGenerationEU](https://europa.eu/next-generation-eu/index_ro)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[Previziunile economice din primăvara anului 2023](https://ec.europa.eu/commission/presscorner/detail/ro/ip_23_2723)[RO**•••**](https://romania.representation.ec.europa.eu/news/orientari-politice-cadrul-semestrului-european-2023-05-24_ro#modal)

[Dezvoltarea durabilă în Uniunea Europeană – ediția 2023](https://ec.europa.eu/eurostat/product?code=KS-04-23-184)

***Sursa: https://romania.representation.ec.europa.eu/news***

\*

Sursa: https://romania.representation.ec.europa.eu/news

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

🏵🏵🏵

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/